sagorsarker/bangla-wikipedia huggingface dataset:
সন্ত্রাস বিরোধী রাজু স্মারক ভাস্কর্য

সন্ত্রাস বিরোধী রাজু স্মারক ভাস্কর্য ঢাকা বিশ্ববিদ্যালয়ের টিএসসি প্রাঙ্গনে অবস্থিত ঢাকার একটি অন্যতম প্রধান ভাস্কর্য নিদর্শন। এটি ১৯৯৭ এর শেষভাগে তৈরি হয়।
১৯৯২ সালের ১৩ই মার্চ গণতান্ত্রিক ছাত্র ঐক্যের সন্ত্রাস বিরোধী মিছিল চলাকালে সন্ত্রাসীরা গুলি করলে মিছিলের নেতৃত্বদানকারী বাংলাদেশ ছাত্র ইউনিয়নের কেন্দ্রীয় নেতা মঈন হোসেন রাজু নিহত হন। রাজুসহ সন্ত্রাস বিরোধী আন্দোলনের সকল শহীদের স্মরণে নির্মিত এই ভাস্কর্য ১৭ই সেপ্টেম্বর, ১৯৯৭ সালে ঢাকা বিশ্ববিদ্যালয়ের তৎকালীন উপাচার্য এ. কে. আজাদ চৌধুরী উদ্বোধন করেন। এই ভাস্কর্য নিমার্ণে জড়িত শিল্পীরা ছিলেন ভাস্কর শ্যামল চৌধুরী ও সহযোগী গোপাল পাল। নির্মাণ ও স্থাপনের অর্থায়নে ছিলেন - ঢাকা বিশ্ববিদ্যালয়ের প্রাক্তন শিক্ষক "আতাউদ্দিন খান (আতা খান)" ও মুন্সীগঞ্জ-বিক্রমপুর সমিতির সভাপতি, লায়ন নজরুল ইসলাম খান বাদল। ভাস্কর্যটির সার্বিক তত্ত্বাবধানে রয়েছে বাংলাদেশ ছাত্র ইউনিয়ন।
এই ভাস্কর্যে ৮ জনের অবয়ব ফুটিয়ে তোলা হয়েছে। যাদের প্রতিকৃতি ব্যবহার করা হয়েছে তারা হলেন মুনীম হোসেন রানা, শাহানা আক্তার শিলু, সাঈদ হাসান তুহিন, আবদুল্লাহ মাহমুদ খান, তাসফির সিদ্দিক, হাসান হাফিজুর রহমান সোহেল, উৎপল চন্দ্র রায় ও গোলাম কিবরিয়া রনি।
ঊর্দ্ধসীমা

আংশিক ক্রমকরণ '<' বৈধ এমন কোন সেট S এর ঊর্দ্ধসীমা হবে সেটটির একটি সদস্য u যার জন্য এটা সবসময় সত্য যে, u ব্যতীত S এর অন্য যেকোন একটি সদস্য s হলে, s < u । u কে ক্ষুদ্রতর ঊর্দ্ধসীমা বলা হবে যদি অন্য আরেকটি ঊর্দ্ধসীমা v পাওয়া যায় যার জন্যে u < v হয়। সাংখ্যিক কম্পিউটিং(numerical computing)-এ অসীম বীজগণিত(infinite arithmetic)কে সসীম বীজগণিতে(finite arithmetic) সংকুচিত করতে হয় বলে, বাস্তব সংখ্যার ক্ষুদ্রতর ঊর্দ্ধসীমা অথবা যেকোন সীমা কেবলমাত্র যন্ত্রের ত্রুটি-বিস্তার(tolerance)-এর আওতার মধ্যে নির্ণয় করা সম্ভবপর হয়, যাকে যন্ত্রের নির্ভুলতা অথবা ক্ষুদ্রতম এপসিলন এপস্ হিসাবে সূচিত করা হয় এভাবে:
E (গাণিতিক ধ্রুবক)

formula_1
স্কটিশ গণিতজ্ঞ জন নেপিয়ার ১৬১৮ খ্রিস্টাব্দে উক্ত ধ্রুবকটি সম্পর্কে উল্লেখ করেন। তবে ধ্রুবকটি আবিষ্কার ও সংজ্ঞায়িত করার কৃতিত্ব দেওয়া হয় জ্যাকোব বার্নোলিকে। যিনি নিম্নোক্ত রাশিটির মান বের করার চেষ্টা করছিলেন।
formula_2
অর্থাৎ e হলো প্রদত্ত রাশিটির সীমা, যখন n এর মান অসীম পর্যন্ত বৃদ্ধি পায়। অন্য কথায়, n এর মান যত বৃদ্ধি পায়, রাশিটির মান তত e এর কাছাকাছি যেতে থাকে।
formula_4
উক্ত অসীম ধারাটির সমষ্টি e এর সমান।
প্রমাণটাও সহজ, প্যাসক্যালের দ্বিপদী উপপাদ্য অনুযায়ী,
সুতরাং, যখন formula_6, তখন,
যার সীমা হলো e (কারণ n এর মান যত বৃদ্ধি পায়, formula_8 এর মান তত শুন্যের দিকে কমতে থাকে)।
formula_9 রাশিটিকে x এর ফাংশন হিসেবে ধরে একে সূচক ফাংশন বলা হয়। একে formula_10ও লেখা হয়।
ফাংশনটিকে একটি অসীম ধারা হিসেবে লেখা যায় (এই ধারাটি কোন নির্দিষ্ট x এর জন্য ফাংশনটির মান নির্ণয়েও ব্যবহৃত হয়),
formula_12 সমীকরণটি e কে 1, formula_13 এবং i এর মতন গুরুত্বপূর্ণ সংখ্যার সাথে সম্পর্কিত করে। ১৭৩৭ সালে অয়লার দেখান যে, e একটি অমূলদ সংখ্যা। ১৮৭৩ সালে হেরমিট প্রমাণ করেন যে, e একটি তুরীয় সংখ্যা(formula_13 পাই এর মত)
গিঁট

গিঁট (বা গেরো, বা গ্রন্থী):
দড়ির (বা সুতা) নিজেকে বেষ্টনকারী পেঁচ যা দড়িটির নিজের বা পেঁচে বেষ্টিত অন্যান্য সামগ্রীর নড়াচড়ায় বাধাদেয়। দড়ির গিঁট বাঁধার জন্য ব্যবহার হয়, যা ঘর্ষণ দ্বারা স্থায়ী।
একটি দড়িতে ইচ্ছেমত চক্রসৃষ্টি(looping) এবং অন্তর্বুনণের(interlacing) পর প্রান্তদুটি পরস্পরের সাথে জুড়ে দিলে যে বক্র(curve) পাওয়া যায়, তাকে গিঁট বলা হয়। টোপলজির দৃষ্টিকোণ থেকে যেকোন দুটি গিঁট সমতুল্য হলেও একটিকে অপরটিতে নিরবিচ্ছন্নভাবে(অর্থাৎ, দড়িটি না কেটে) রূপান্তরিত করা সম্ভবপর নাও হতে পারে। গণিতের পরিভাষায়, গিঁট হলো কোন স্থানে বিদ্যমান কতগুলি বিন্দুর একটি সেট যা টোপলজিগতভাবে একটি বৃত্তের সমতুল্য। গিঁট তত্ত্বে সম্ভাব্য নানাপ্রকার গিঁট এবং এদের একটিকে আরেকটিতে নিরবিচ্ছিন্নভাবে রূপান্তরিত করা যাবে কিনা তার গাণিতিক বিশ্লষণ করা হয়।
পেল সমীকরণ

পেল সমীকরণ হলো নিম্নোক্ত বিশিষ্ট ডায়োফন্টাইন সমীকরণ,
formula_1, যেখানে formula_2 পূর্ণবর্গ নয় এমন একটি ধনাত্মক পূর্ণসংখ্যা।
কার্তেসীয় স্থানাঙ্ক ব্যবস্থায় এই সমীকরণটি একটি অধিবৃত্ত নির্দেশ করে। জোসেফ লুইস ল্যাগ্রাঞ্জ প্রমাণ করেন যে, D যদি পূর্ণবর্গ সংখ্যা না হয় তাহলে পেল সমীকরণের অসীম সংখ্যক ভিন্ন পূর্ণসাংখ্যিক সমাধান থাকবে। এই সমাধানগুলো দিয়ে যথাযথভাবে D এর বর্গমূল অনুমান করা সম্ভব।
এই সমীকরণ নিয়ে সর্বপ্রথম চর্চা করেন ভারতীয় গণিতবিদ ব্রহ্মগুপ্ত। তিনি পেল সমীকরণ সমাধানের একটি পদ্ধতি উদ্ভাবন করেন যার নাম রাখেন "চক্রবালা পদ্ধতি"। এই পদ্ধতি তিনি তার রচিত "ব্রহ্মস্ফুটসিদ্ধান্ত" বইয়ে উল্লেখ করেন ৬২৮ খ্রিষ্টাব্দে অর্থাৎ পেলের প্রায় এক হাজার বছর পূর্বে।
পরবর্তীতে জন পেলের(১৬১০-১৬৮৫) নামানুসারে এই সমীকরণের নামকরণ করা হয়েছে।
৪০০ খ্রীস্টপূর্বাব্দে ভারত এবং গ্রিসে এই পেল সমীকরণ এর চর্চা ছিল। তারা মূলত 
এই সমীকরণে বেশি নিযুক্ত ছিলেন কারণ এর থেকে ২ এর বর্গমূল এর আসন্ন মান বের করা যায়। যদি "x" ও "y" এর সমাধান হয় তাহলে "x"/"y" √2 এর আসন্ন মান হবে।
যেমন বৌধায়ন বের করেন যে "x" = ১৭, "y" = ১২ ও "x" = ৫৭৭, "y" =৪০৮ এই সমীকরণের সমাধান তাই ১৭/১২ ও ৫৭৭/৪০৮ ২ এর বর্গমূল এর আসন্ন মান।
পরে আর্কিমিডিস ৩ এর বর্গমূল এর আসন্ন মান ১৩৫১/৭৮০ বের করেন।
ডায়োফ্যান্টাস ২৫০ খ্রীঃ 
এবং ব্রহ্মগুপ্ত একটি অভেদ বের করেন 
যা ব্রহ্মগুপ্তের অভেদ নামে পরিচিত।
এর থেকে তিনি formula_6 এই সমীকরণের formula_7 আর formula_8 দুটি সমাধান থেকে তৃতীয় সমাধান :formula_9 and formula_10 বের করেন।
১১৫০ খ্রীঃ প্রথম পেল সমীকরণের সাধারণ পদ্ধতি বের করেন দ্বিতীয় ভাস্কর। তার পদ্ধতির নাম চক্রবাল পদ্ধতি। এতে formula_11 একটি ট্রিপলেট এবং সাধারণ formula_12 ট্রিপলেট থেকে formula_13 নতুন ট্রিপলেট বের করেন যা থেকে তিনি স্কেল ডাউন করে নতুন ট্রিপলেট 
যদি formula_15, formula_16 এর আবৃত ভগ্নাংশ এর অভিসারীসমূহের ধারা (sequence of convergents) হয়, তাহলে কোনো "i" এর জন্য "x" = "h" এবং "y" = "k" অর্থাৎ ("x","y") পেল সমীকরণটির একটি সমাধান হবে। একে প্রাথমিক সমাধান(fundamental solution) বলে।
একটি প্রাথমিক সমাধান থেকে অপর সমাধানে আসা যায়।
যেমন- বীজগাণিতিক পদ্ধতিতে
এবং পুনরাবৃত্তি/পৌনপুনিক সম্বন্ধ (recurrence relation) দিয়ে
বীজগাণিতিক পদ্ধতিতে অনেক সময়ে আরো সহজে লেখা যায়
যেমন "n" = 7 এর জন্য অর্থাৎ
সুতরাং (8, 3) এখানে প্রাথমিক সমাধান।
সিরিয়াম

সিরিয়াম একটি মৌলিক পদার্থ যার রাসায়নিক প্রতীক Ce ও পারমাণবিক সংখ্যা ৫৮। এটি একটি নরম, নমনীয় ও রূপালি-সাদা ধাতু যেটি বাতাসের সংস্পর্শে আসলে ঔজ্জ্বল্য হারায়। সিরিয়াম ল্যান্থানাইড ধারার দ্বিতীয় মৌল। যদিও এটি প্রায়ই ধারাটির +৩ ধম্মের জারণাবস্থা প্রদর্শন করে, তথাপিও এটির একটি +৪ স্থিতিশীল অবস্থা আছে, যেটি জলকে জারণ করে না। এটিকে বিরল-মৃত্তিকা মৌলগুলির একটি হিসেবে গণ্য করা হয়। মানবদেহে সিরিয়ামের কোনও জৈব ভূমিকা নেই এবং এটিকে তেমন বিষাক্ত মনে করা হয় না, যদি না তীব্র পরিমাণে দীর্ঘদিন যাবৎ এটির সংস্পর্শে আসা হয়।
অন্যান্য বিরল-মৃত্তিকা মৌলগুলির সাথে মিশ্রিত অবস্থায় যেমন মনাজাইট ও বাস্টনেজাইট দলের আকরিকগুলিতেই সবসময় পাওয়া গেলেও সিরিয়ামকে খুব সহজেই এটির আকরিক থেকে পৃথক করে আনা যায়, কেননা এটিকে অন্যান্য ল্যান্থানাইডের মধ্য থেকে শনাক্ত করা যায়। জলীয় দ্রবণে এটি +৪ অবস্থাতে জারিত হবার অনন্য ধর্ম প্রদর্শন করে বলে এই শনাক্তকরণ সম্ভব হয়। ল্যান্থানাইড ধারার মৌলগুলির মধ্যে সিরিয়াম সবচেয়ে সুলভ; এরপর নিওডিমিয়ান, ল্যান্থানাম ও প্রাসেওডিমিয়াম ধাতুগুলির অবস্থান। এটি ভূপৃষ্ঠের ২৫তম সর্বাধিক প্রচুর মৌল, ভূ-ত্বকে এর প্রাচুর্য ৬৬ নিযুতাংশ (পার্টস পার মিলিয়ন), যা কিনা ক্লোরিনের প্রাচুর্যের অর্ধেক ও সীসার প্রাচুর্যের ৫ গুণ।
প্রাসিওডিমিয়াম

প্রাসিওডিমিয়াম একটি রাসায়নিক মৌল, যার প্রতীক Pr এবং পারমাণবিক সংখ্যা ৫৯। এটি ল্যান্থানাইড শ্রেণির তৃতীয় উপাদান এবং দুর্লভ মাটি ধাতুগুলোর মধ্যে একটি। এই ধাতুটি নরম, রূপালি রঙের, সহজে বাঁকানো ও টানা যায়। এর চৌম্বকীয়, বৈদ্যুতিক, রাসায়নিক ও অপটিকাল বৈশিষ্ট্যের জন্য এটি গুরুত্বপূর্ণ। বাতাসে রাখা হলে খাঁটি প্রাসিওডিমিয়াম ধীরে ধীরে সবুজ রঙের একটি অক্সাইড স্তর তৈরি করে, কারণ এটি খুব দ্রুত রাসায়নিক বিক্রিয়ায় অংশ নেয়।
প্রাসিওডিমিয়াম প্রকৃতিতে সবসময় অন্যান্য দুর্লভ মাটি ধাতুর সঙ্গে মিশ্রিত অবস্থায় পাওয়া যায়। এটি ষষ্ঠ সর্বাধিক প্রচলিত দুর্লভ মাটি ধাতু এবং চতুর্থ সর্বাধিক প্রচলিত ল্যান্থানাইড। এটি পৃথিবীর ভূত্বকে প্রতি মিলিয়নে ৯.১ অংশের মতো পাওয়া যায়, যা বোরনের উপস্থিতির পরিমাণের কাছাকাছি।
১৮৪১ সালে সুইডিশ রসায়নবিদ কার্ল গুস্তাফ মোসান্ডার সেরিয়াম থেকে একধরনের অক্সাইড বিচ্ছিন্ন করেন, যাকে তিনি "ল্যান্থানা" বলেন। এখান থেকে তিনি আরেকটি পদার্থ বের করেন, যার নাম দেন ডিডিমিয়াম। পরে, ১৮৮৫ সালে অস্ট্রিয়ান রসায়নবিদ কার্ল আউয়ার ফন ভেল্সব্যাখ ডিডিমিয়ামকে দুটি পৃথক মৌলে ভাগ করেন। তিনি এদের নাম দেন প্রাসিওডিমিয়াম ও নিওডিমিয়াম—যাদের লবণ ভিন্ন ভিন্ন রঙের হয়। "প্রাসিওডিমিয়াম" নামটি এসেছে প্রাচীন গ্রিক শব্দ () যার অর্থ 'পেঁয়াজ পাতার সবুজ', এবং () অর্থাৎ 'যমজ'।
অধিকাংশ দুর্লভ মাটি মৌলের মতো, প্রাসিওডিমিয়াম সাধারণত +৩ অক্সিডেশন অবস্থায় থাকে। এই অবস্থা জলীয় দ্রবণে সবচেয়ে স্থিতিশীল। তবে কিছু কঠিন যৌগে এর +৪ অবস্থা দেখা যায় এবং অন্যান্য ল্যান্থানাইডের তুলনায় একমাত্র প্রাসিওডিমিয়ামই ঠান্ডা অবস্থায় +৫ অবস্থা অর্জন করতে পারে। +০, +১ ও +২ অবস্থা খুবই বিরল। জলীয় দ্রবণে প্রাসিওডিমিয়ামের আয়ন সাধারণত হলুদ-সবুজ রঙের হয়। কাঁচে প্রাসিওডিমিয়াম যোগ করলে তাতে বিভিন্ন রকমের হলুদ-সবুজ ছায়া দেখা যায়। আলো থেকে হলুদ রঙ বাদ দেওয়ার ক্ষমতার জন্য প্রাসিওডিমিয়ামের অনেক শিল্পপ্রয়োগ রয়েছে।
প্রমিথিয়াম

পর্যায় সারণীর ৬১ তম মৌলের নাম প্রমিথিয়াম (ইংরেজি: Promethium)। এই রাসায়ানিক মৌলের প্রতীক Pm। টেকনেসিয়ামের পরে ইহাই একমাত্র মৌল যার সকল আইসোটোপ তেজষ্ক্রিয় কিন্তু স্থির ধরনের। প্রমিথিয়াম ল্যান্থানাইড গোত্রের মৌল।
১৯০২ সালের রসায়নবিদ বহুস্লাভ ব্রাউনার মতামত দেন নিয়োডাইমিয়াম (৬০) ও সামারিয়াম (৬২) মৌলদ্বয়ের মাঝে একটি মৌল থাকতে পারে। ১৯১৪ সালে হেনরি মোসলে আণবিক ভর নিয়ে গবেষণার সময় বক্তব্যটির সত্যতা নিশ্চিত করেন। ১৯২৬ সালে ইটালি ও মার্কিন গবেষক দল ৬১তম মৌলের অস্তিত্ব আবিষ্কারের কথা ঘোষণা দিলেও পরবর্তীকালে এই দাবি ভুল বলে প্রমাণিত হয়। ১৯৩৮ সালে ওহাইয়ো বিশ্ববিদ্যালয়ে পারমাণবিক পরীক্ষার সময় নতুন ধরনের তেজষ্ক্রিয়তার সন্ধান লাভ করেন গবেষকরা। ১৯৪৫ সালে ওক রিজ ন্যাশনাল ল্যাবরোটারির গবেষণাতে প্রথমবারের মত প্রমিথিয়ামের সন্ধান পাওয়া যায় এবং নামকরণ করা হয়।
প্রমিথিয়াম শব্দটি গ্রীক পুরাণের টাইন "প্রমেথিউস" থেকে নেয়া হয়েছে। "প্রমেথিউস" মানব জাতির জন্য মাউন্ট অলিম্পাস থেকে আগুন পৃথিবীতে চুরি করে নিয়ে আসে। এই আগুন মানব জাতির জন্য যেমন উপকারি তেমনি মানবসভ্যতা ধ্বংসেও ব্যবহার হয়। তেজষ্ক্রিয় মৌল প্রমিথিয়াম মানব সভ্যতার জন্য যেমন কাজে লাগে তেমন ক্ষতিকরও বটে। তাই এরুপ নামকরণ করা হয়।
দোদুল্যমান মহাবিশ্ব তত্ত্ব

দোদুল্যমান মহাবিশ্ব তত্ত্ব হলো ১৯৩৪ সালে রিচার্ড টোলম্যান কর্তৃক প্রদত্ত মহাবিশ্বের চালচিত্র সংক্রান্ত একটি তত্ত্ব যেখানে বলা হয়েছে যে, মহাবিশ্ব হলো সৃষ্টি ও ধ্বংসের এক নিঃশেষ পরম্পরা। যদি মহাবিশ্বের অন্তর্গত পদার্থের ঘনত্ব যথেষ্ট(সংকট ঘনত্বের চেয়ে বেশি) হয় তাহলে মহাবিশ্বের বর্তমান সম্প্রসারণ সসীম ভবিষ্যতেই থেমে যাবে এবং শুরু হবে সংকোচণের পালা যার যবনিকাপাত ঘটবে বৃহৎ সংকোচনের(big crunch) মাধ্যমে। পরবর্তীতে হয়ত বৃহৎ বিস্ফোরণের মধ্য দিয়ে পুনরায় আরম্ভ হবে প্রসারণের পালা এবং এভাবেই নিরবিচ্ছন্নভাবে চলতে থাকবে মহাবিশ্বের সৃষ্টি ও ধ্বংসের চক্র।
তবে এই তত্ত্বটির ভবিষ্যদ্বাণী সম্পর্কে নিশ্চিত হতে মহাবিশ্বের ঘনত্ব ও এর অন্তর্গত ভরের সঠিক পরিমাণ নির্ণয় করতে হবে যা এখনো আমাদের আওতার বাইরে।
পারসেক

পারসেক (প্রতীক: pc) হলো মহাজাগতিক দূরত্ব পরিমাপে ব্যবহৃত একটি একক। যেসব নক্ষত্রের লম্বন (parallax) ১ সেকেন্ড তাদের দূরত্ব ১ পারসেক। ১ পারসেক = ৩.২৬ আলোকবর্ষ। রাতের আকাশে আমরা যে সকল নক্ষত্র দেখতে পাই তার বেশীরভাগই সূর্য থেকে ৫০০ পারসেক দূরত্বের মধ্যে অবস্থান করছে।
খুব সম্ভবত ইংরেজ জ্যোতির্বিদ হারবার্ট হল টার্নার ১৯১৩ সালে প্রথমবারের মতো পারসেকের ধারণা দেন।
ভূমি (ব্যান্ড)

ভূমি একটি কলকাতার সঙ্গীত দল। জুলাই ২০০৬ তে তারা জাতিসঙ্ঘে প্রথম ভারতীয় ব্যান্ড হিসেবে সঙ্গীত পরিবেশন করে।
এই দলটি ১৯৯৯ সালে প্রতিষ্ঠিত হয়। এর মূল লক্ষ্য ছিল বাঙালি লোকগীতি কে শহুরে রুপে সর্বস্তরের জনগনের মাঝে জনপ্রিয় করে তোলা। শুরুতে দুজন প্রতিষ্ঠাতা সদস্য - সুরজিৎ চট্টপধ্যায় ও সৌমিত্র রায় এর উদ্যোগে বিশাল প্রচলিত ও লোকগীতিকে পাশ্চাত্য সঙীতের আদলে পরীক্ষা করার উদ্দেশ্যে ভূমি গঠিত হয়।
এই এমন এক দল যারা তাদের সঙ্গীতের ধরনকে কেবল নাগরিক লোকগীতি হিসেবে নির্ধারন করেছে। তারা তাদের গানের কথা সগ্রহ করেছে বাউল, ভাটিয়ালী এবং লোকমুখে ছড়ানো গানের থেকে। তারা এসব গান তে নতুন করে নতুন আঙ্গিকে তৈরি করেছে।
দলের বর্তমান লাইন-আপ
কোরেল ড্র

কোরেল ড্র একটি ভেকটর ভিত্তিক গ্রাফিক্স সফটওয়্যার। ইলাস্ট্রেটর এর বিকল্প হিসাবে আইবিএম পিসি তে ব্যবহার্য । বর্তমানে ম্যাক এর জন্য ও পাওয়া যায়। প্রিন্টিং মিডিয়ায় ব্যপক ভাবে ব্যবহার হয়। কোন কিছু ছাপানোর ক্ষেত্রে ইলাস্ট্রেটর/কোরেল ফাইনাল আউটপুট দেবার জন্য ব্যবহার হয়। ফটোশপ বা ইমেজ সম্পাদনা গ্রাফিক্স সফটওয়্যার এ শুধু ছবির বা গ্রাফিক্সের কারুকার্য করা হয়, টেক্সট ও ফাইনাল প্রিন্ট বা ফিল্মে প্রিন্ট নেয়ার জন্য কোরেল ব্যবহার করতে হয়।
এটি উইনডোজ এর জন্য তৈরি হলেও পরবর্তিতে ম্যাকিনটোশের জন্য পাওয়া যায়।
কোরেল ড্র মুলত উইন্ডোজ ৩ এর জন্য তৈরি করা হলেও বর্তমানে এটি উইন্ডোজ এক্সপি, উইন্ডোজ ভিসতা, উইন্ডোজ ৭, উইন্ডোজ ৮ এবং কম্পাটিবল হিসাবে উইন্ডোজ ১০ সমর্থন করে। এর সর্বশেষ সংস্করণ কোরেল ড্র ২০১৮ ১০ এপ্রিল ২০১৮ সালে প্রকাশিত হয়। বর্তমানে ইহার ২০২৪ এর সংস্করণ উপলব্ধ।
ম্যাকিন্টশ

অ্যাপল ম্যাকিন্টশ, সংক্ষেপে ম্যাক, একটি বিখ্যাত কম্পিউটার সিরিজ। যুক্তরাষ্ট্রের কম্পিউটার প্রযুক্তি বিষয়ক এবং কম্পিউটার নির্মাণকারী প্রতিষ্ঠান অ্যাপল কম্পিউটার এ ধরনের কম্পিউটার বাজারে নিয়ে আসে। আই বি এম প্রস্তুতকৃত কম্পিউটারের শক্ত প্রতিদ্বন্দ্বী হিসাবে আবির্ভাব। অ্যাপল প্রথম গ্রাফিক্স আইকন সংবলিত অপারেটিং সিসটেম উপহার দেয়। এটি শুরু থেকে এখন পর্যন্ত ব্রান্ড কম্পিউটার তৈরি করে যাচ্ছে, এর কোন ক্লোন হয় না।
ম্যাকিনটোশ(যা ১৯৯৮ সাল হতে বাজারে ম্যাক নামে পরিচিত হয়ে আসছে) হল অ্যাপল ইনকর্পোরেটেড উদ্ভাবিত একটি পার্সোন্যাল কম্পিউটারের সিরিজ। মূলত আমেরিকার স্টিভ জবস ম্যাকিনটোশ কম্পিউটারের উদ্ভাবক। ১৯৮৪ সালের ১০ জানুয়ারী বিশ্ববাসী তার মাধ্যমে সত্যিকারের ম্যাকিনটোশ কম্পিউটারের সাথে পরিচিত হয়। এটি ছিল ইন্টিগ্রাল গ্রাফিক্যাল ইউজার ইন্টারফেস ও মাউস ব্যবহৃত কোম্পানীর প্রথম বাণিজ্যিকভাবে বাজারজাতকৃত পার্সোন্যাল কম্পিউটার। প্রথম মডেলটির নামকরণ পরবর্তীতে ম্যাকিনটোশ ১২৮কে করা হয়।
ম্যাকিনটোশ প্রজেক্টটি মূলত ১৯৭৯ সালে অ্যাপলের একজন কর্মী জেফ রাসকিন এর হাত ধরে শুরু হয়, যিনি সাধারণভাবে স্বল্প মূল্যে এবং সহজে ব্যবহারযোগ্য একটি কম্পিউটারের কথা ভেবেছিলেন। তিনি কম্পিউটারটির নামকরণ তার প্রিয় জাতের আপেল ম্যাকিনটোশ এর নামে করতে চেয়েছিলেন। কিন্তু একই নামে পূর্বের একটি অডিও ইক্যুইপমেন্ট ম্যানুফ্যাকচারার প্রতিষ্ঠান বর্তমান ছিল। সে কারণে ম্যাকিনটোশ নামকরণ নিয়ে প্রাথমিক অবস্থায় একটি আইনি জটিলতার সৃষ্টি হয়। তবে পরবর্তীতে বানানটি সামান্য পরিবর্তন করে এ সমস্যার সমাধান করা হয়। 
ম্যাকিনটোশ কম্পিউটারের প্রথম মডেলটির নাম ছিল লিসা। ১৯৮৩ সালে অ্যাপল কোম্পানী এই মডেলটির উদ্ভাবন করে ।প্রায় তিন বছরেরও বেশি সময়ের গবেষণা ও পরিশ্রমের ফসল এই ‘লিসা’। প্রজেক্টটিতে ব্যয় হয়েছিল প্রায় পাঁচ কোটি ডলার। স্টিভ জবস তার প্রিয় মেয়ে লিসার নামানুসারে এই মডেলটির নাম রাখেন লিসা ।
লিসার পরবর্তী সময়ে অ্যাপল কোম্পানী বিভিন্ন সময়ে তাদের অন্যান্য মডেল যেমন- ম্যাকিনটোশ এক্সএল, ম্যাকিনটোশ ১২৮কে, ম্যাকিনটোশ ৫১২কে, ম্যাকিনটোশ প্লাস, ম্যাকিনটোশ পোর্টেবল, পাওয়ারবুক, আইম্যাক জি৪, ম্যাকবুক, ম্যাকবুক এয়ার ইত্যাদি বাজারে নিয়ে আসে। 
পূর্বের মডেলগুলো থেকে চিকন এবং বড় এ সময়ের আধুনিক আইম্যাকে রয়েছে স্লিম স্ক্রিন, আলাদা কিবোর্ড এবং মাউস। সর্বশেষ ২৭ ইঞ্চির আইম্যাকটিতে ব্যবহার করা হয়েছে ইনটেল প্রসেসর এবং ফিউশন ড্রাইভ ডেটা স্টোরেজ।
আফতাব আহমেদ

আফতাব আহমেদ চৌধুরী (জন্ম নভেম্বর ১০, ১৯৮৫, চট্টগ্রাম) বাংলাদেশ ক্রিকেট দলের ডানহাতি মিডল অর্ডার ব্যাটসম্যান এবং ডানহাতি স্লো মিডিয়াম পেস বোলার। টেস্ট খেলায় তার অভিষেক হয় ২০০৪ সালে চট্টগ্রামে নিউজিল্যান্ডের বিপক্ষে। আর একদিনের খেলায় অভিষেক হয় একই বছর বার্মিংহামে দক্ষিণ আফ্রিকার বিপক্ষে।
আফতাবের জন্ম ও শৈশব কেটেছে চট্টগ্রামে। তার প্রথম বিদ্যালয় সেন্ট মেরি স্কুল। শুরুর দিকে আফতাবের আন্তর্জাতিক খেলার প্রতি তেমন টান ছিল না, এমনকি তিনি এটাকে নির্যাতন বলেও মনে করতেন। পরিবার ও বন্ধুবান্ধব থেকে দূরে থাকতে হবে ভেবে তিনি বিকেএসপিতে ভর্তি হতে অস্বীকৃতি জানিয়েছিলেন। কিন্তু তার পিতা ক্রীড়ামোদী ছিলেন এবং তার ছেলেকে ক্রিকেটার বানাতে অত্যন্ত উৎসাহী ছিলেন। আফতাব তার ক্রিকেটীয় জীবন সম্পর্কে উৎসাহী ছিলেননা এবং তার ক্রিকেট ক্যাম্প থেকে পালিয়ে আসার ঘটনাও রয়েছে। দলে সুযোগ না পাওয়ার কারণে তার মধ্যে হতাশার সৃষ্টি হয়েছিল। তিনি বলেন, "আমি অনেক বার ক্যাম্পে ডাক পেয়েছিলাম, কিন্তু কখনো দলে ঢুকতে পারিনি।" শেষ পর্যন্ত প্রতীক্ষার অবসান ঘটে এবং তিনি দলে সুযোগ পান। তার পিতা ১৯৯৯ সালের ক্রিকেট বিশ্বকাপ চলাকালে মারা যান।
একদিনের খেলায় অভিষেক: বিপক্ষ দক্ষিণ আফ্রিকা, বার্মিংহাম, ২০০৪-২০০৫
সমৃদ্ধ সংখ্যা

সমৃদ্ধ সংখ্যা(ইং. ) হল এক ধরনের পূর্ণ সংখ্যা, "n" যার জন্য "σ"("n") > 2"n". "σ"("n") − 2"n" এই মানটিকে "n" সংখ্যাটির প্রাচুর্য বলা হয়। অন্য কথায় বলা যায়, সংখ্যাটির প্রকৃত গুণনীয়ক গুলির সমষ্টি সংখ্যাটির চেয়ে বড়।
প্রথম কয়েকটি সমৃদ্ধ সংখ্যা হল,
হাইগেনের ঘড়ি

হাইগেনের ঘড়ি (Huygen's clock) হলো দোলক ঘড়ির একটি উন্নততর সংস্করণ। দোলক ঘড়ির বব বৃত্তীয় বক্রপথে দোলে। এজন্য এই ঘড়ির দোলন-কম্পাঙ্ক তার দোলন-বিস্তারের উপর নির্ভরশীল হয়ে থাকে। যত বেশি বিস্তারে দুলতে দেয়া হয়, কেন্দ্রে ফেরত আসতে ববের তত বেশি সময় লাগে।
ববটি যদি একটি সাইক্লয়েডীয় বক্রপথে দুলতো, তাহলে আর এই সমস্যাটি থাকতো না। কারণ সাইক্লয়েডের বৈশিষ্ট্য হলো, এর উপরকার যেকোন দুটি বিন্দু হতে মহাকর্ষের প্রভাবে কেন্দ্রে গড়িয়ে আসতে কোন বস্তুর একই পরিমাণ সময় লাগে। ১৬৭৩ সালে ওলন্দাজ গণিতবিদ, পদার্থবিজ্ঞানী এবং জ্যোতির্বিদ ক্রিশ্চিয়ান হাইগেনস(Christiaan Huygens) সমুদ্র-সমতলে নিখুঁতভাবে দ্রাঘিমাংশ পরিমাপ করার প্রয়োজনে এমন একটি দোলক ঘড়ি তৈরি করেন যার ববটি একটি সাইক্লয়েডীয় বক্রপথে দোলে। তার নামানুসারে এই ঘড়ির নাম দেয়া হয় হাইগেনের ঘড়ি। তিনি ববটিকে সূক্ষ্ম সুতার সাহায্যে ঝুলিয়ে দেন এবং দোলন নিয়ন্ত্রণের জন্য সুতাকে কেন্দ্রে রেখে দুই পাশে দুইটি সাইক্লয়েড আকৃতির দন্ড সংযোজন করেন। ফলে দোলনের সময় যেকোন পাশে ববটি যখন কেন্দ্র থেকে দূরে সরতে থাকে, সুতাটি একটু একটু করে সাইক্লয়েড আকৃতির দন্ডের সংস্পর্শে আসতে থাকে, যার দরুন ববের অনুসৃত গতিপথটি হয় সাইক্লয়েডীয়।
ই

ই (আধ্বব: ) হলো বাংলা লিপির তৃতীয় স্বরবর্ণ এবং ৩য় বর্ণ। এটি "হ্রস্ব ই" নামেও পরিচিত; "ই"-র বৈশিষ্ট্যসূচক চিহ্ন হলো "ি"। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘ই’ হলো একটি পূর্ণমাত্রাযুক্ত স্বরবর্ণ।
এটিকে সম্মুখ সংবৃত্ত স্বরধ্বনি বলা হয়।
মৈথিলী ভাষা বাংলা ও কৈথী উভয় লিপি ব্যবহার করে লিখা হয়। তবে মৈথিলী ভাষার বাংলা লিপিতে ‘ই’ এর রূপ অন্য রকম হয়। বাংলা-ভিত্তিক মৈথিলী লিপিতে - এভাবে ‘ই’ লিখা হয়।
করমচা

করমচা হল টক স্বাদের ছোট আকৃতির একটি ফল। ইংরেজিতে একে Bengal currant বা Christ's thorn বলা হয়। Carissa গণভুক্ত কাঁটাময় গুল্মজাতীয় করমচা উদ্ভিদটি এশিয়া, আফ্রিকা এবং অস্ট্রেলিয়া মহাদেশে পাওয়া যায়। কাঁচা ফল সবুজ, পরিণত অবস্থায় যা ম্যাজেন্টা লাল-রং ধারণ করে। অত্যন্ত টক স্বাদের এই ফলটি খাওয়া যায়, যদিও এর গাছ বিষাক্ত। করমচার ঝোপ দেখতে সুন্দর। বর্তমানে এটি একটি বিলুপ্তপ্রায় গাছ।
কাঁটাযুক্ত গুল্মজাতীয় এ উদ্ভিদটি প্রাকৃতিক ভাবেই জন্মে। তবে এটা চাষও করা সম্ভব। ঝোপের মতো বলে গ্রামাঞ্চলে এই গাছ বাড়ির সীমানায় বেড়া হিসেবে লাগানো হয়। 
করমচা ফল হিসেবে বেশ অবহেলিত হলেও এর পুষ্টিগুণ কিন্তু মোটেও অবহেলা করার মতো নয়! প্রতি ১০০ গ্রাম করমচায় রয়েছে- এনার্জি- ৬২ কিলোক্যালরি কার্বোহাইড্রেট- ১৪ গ্রাম প্রোটিন- ০.৫ গ্রাম ভিটামিন এ- ৪০ আইইউ ভিটামিন সি- ৩৮ মিলিগ্রাম রিবোফ্লেভিন- ০.১ মিলিগ্রাম নিয়াসিন- ০.২ মিলিগ্রাম আয়রন- ১.৩ মিলিগ্রাম ম্যাগনেসিয়াম- ১৬ মিলিগ্রাম পটাশিয়াম- ২৬০ মিলিগ্রাম কপার- ০.২ মিলিগ্রাম করমচার নানা গুণাবলি আমাদের স্বাস্থ্যরক্ষায় নানাভাবে সাহায্য করে থাকে। যেমন - করমচাতে কোনো ফ্যাট বা কোলেস্টেরল নেই। তাই ডায়াবেটিস ও হার্টের রোগীদের জন্য এ ফল খুব উপকারী। করমচা ওজন কমাতেও সাহায্য করে। ভিটামিন সি-তে ভরপুর করমচা খাবারে রুচি বাড়ায়। মৌসুমী সর্দি-জ্বর নিরাময়ে সাহায্য করে। স্কার্ভি, দাঁত ও মাড়ির নানা রোগ প্রতিরোধে করমচা সাহায্য করে। করমচাতে উপস্থিত ভিটামিন বি গায়ের চুলকানিসহ ত্বকের নানা রোগ প্রতিরোধে সহায়তা করে। করমচা রক্ত চলাচল স্বাভাবিক রেখে হৃদরোগের ঝুঁকি কমায়। শরীরের অভ্যন্তরীণ রক্তক্ষরণ কমাতেও করমচা সাহায্য করে। যকৃত ও কিডনীর রোগ প্রতিরোধে করমচা সহায়তা করে। এর পটাশিয়াম শরীরের দূষণ বহিষ্কারকরণে সহায়তা করে। করমচা কৃমিনাশক হিসেবেও কাজ করে। এছাড়া পেটের নানা অসুখ নিরাময়েও করমচা উপকারী। শরীরের ক্লান্তি ও বার বার হাই তোলা থেকে মুক্তি পাবার জন্য করমচার রস বেশ কাজে দেয়। বাতরোগ ও ব্যথাজনিত জ্বর নিরাময়ে করমচা খুব উপকারী। করমচাতে রয়েছে প্রচুর পরিমাণে ভিটামিন এ, যা চোখের জন্য খুবই উপকারী। করমচার কার্বোহাইড্রেট কর্মক্ষমতা বৃদ্ধি করে। করমচা বেশ ঔষধি গুণসম্পন্ন একটি ফল। ভারতবর্ষের আদি চিকিত্‍সা শাস্ত্র চরক-এ এর উল্লেখ রয়েছে। ফলের পাশাপাশি এর গাছের অন্যান্য অংশেরও রয়েছে নানা কার্যাবলি। যেমন - করমচা গাছের পাতা সেদ্ধ করে সেই পানি পান করলে কালাজ্বর দ্রুত নিরাময় হয়। করমচা গাছের মূলে রয়েছে হৃদরোগ নিরাময়ে উপকারী ক্যারিসোন, বিটাস্টেরল, ট্রাইটারপিন, ক্যারিনডোনা ও লিগনাম। কাঁচা ফলের রস কৃমিনাশক হিসেবে কাজ করে।
করমচা গাছ সাধারণত কাঁটাযুক্ত চিরহরিৎ উদ্ভিদ, যার গড় উচ্চতা ২ থেকে ৪ মিটার। এর পাতা মসৃণ এবং দৈর্ঘে ৪ থেকে ৭.৫ সেন্টিমিটার হয় এবং প্রস্থে ২.৫ থেকে ৪ সেন্টিমিটার হয়। এর পাতা বা ডাল যখন ক্ষতিগ্রস্থ হয় তখন সাদা রঙের কষ বের হয়।
করমচা সাধারণত গ্রীষ্মকালের ফল। এপ্রিল মাসের শেষভাগ থেকে গাছে ফল আসা শুরু করে এবং জুন মাসের মধ্যবর্তী সময়ে ফল পাকে। তবে বাংলাদেশ এবং ভারতে জুলাই থেকে সেপ্টেম্বর পর্যন্ত ফল পাকে। কাঁচা অবস্থায় সাধারণত সবুজ রঙের থাকে এবং পাকার পর লাল-মেজেন্ডা রঙ ধারণ করে। করমচা গাছের বয়স ২ বছর হলে ফলন দেওয়া শুরু করে।
ইহুদি-বিদ্বেষ

ইহুদি-বিদ্বেষ বলতে ইহুদি জাতি, গোষ্ঠী বা ধর্মের প্রতি যেকোনো ধরনের বৈরিতা বা কুসংস্কারকে বোঝানো হয়ে থাকে। এধরনের বিদ্বেষের মধ্যে ব্যক্তিগত ঘৃণা থেকে শুরু করে এমনকি সংঘবদ্ধ জাতি-নিধনও পড়ে।
ইংরেজিতে একে বলা হয় "এন্টি-সেমিটিজম" (Anti-Semitism), যার অর্থ দাঁড়ায় সেমিটীয় সম্প্রদায়ের প্রতি বিদ্বেষ। সেমিটীয় একটি বৃহৎ ভাষাভাষী গোষ্ঠী যার মধ্যে হিব্রুভাষী ছাড়াও আরবিভাষীরাও অন্তর্ভুক্ত। তথাপি "অ্যান্টি-সেমিটিজম" ইহুদি-বিদ্বেষ বোঝাতেই ব্যবহৃত হয়। "ইহুদি-বিদ্বেষের" ইতিহাস প্রাচীন হলেও এটা চরম আকার ধারণ করে হিটলার-শাসিত জার্মানিতে।
উনিশ শতকের পূর্বে ইহুদি-বিদ্বেষ ছিল মূলত ধর্ম-ভিত্তিক। খ্রিস্টানরা ইহুদি ধর্মের ব্যাপারে নিজস্ব ধর্মীয় ব্যাখ্যা ও দৃষ্টিকোণের আলোকে এই বিদ্বেষভাব পোষণ করতো। তৎকালীন খ্রিস্টান-শাসিত ইউরোপে বৃহত্তম সংখ্যালঘু ধর্মীয়-গোষ্ঠী হিসেবে ইহুদিরা বিভিন্নসময় ধর্মীয় বিদ্বেষ, নির্যাতন ও সহিংসতার শিকার হত। ধর্মীয় নির্যাতনের মধ্যে ছিল - ধর্ম-পালনে বাধা, জোরপূর্বক ধর্মান্তরকরণ, দেশ থেকে বিতাড়ন, ইত্যাদি।
শিল্প-বিপ্লবের পর ইহুদিদের আর্থ-সামাজিক অবস্থার উন্নতি হয়। এসময় ইউরোপে জাতীয়তাবাদের বিকাশ ঘটলে ইহুদিদের প্রতি জাতিগত বিদ্বেষ দেখা দেয়। জাতিতত্ত্ব সংক্রান্ত অপ-বৈজ্ঞানিক ব্যাখ্যা এই বিদ্বেষে ইন্ধন যোগায়। ইহুদিরা অনার্য ও আর্যদের চেয়ে হীন, এমন মতবাদ দেয়া হয় এবং জাতিগতভাবে তাদের বিরুদ্ধে অর্থলিপ্সা, শ্রমবিমুখতা, ধূর্ততা, গোত্রপ্রীতি ও দেশপ্রেমহীনতার অভিযোগ দেয়া হয়।
তৎকালীন ইউরোপীয় বুদ্ধিজীবী সমাজ ধর্মভিত্তিক বিদ্বেষকে অসংস্কৃত আচরণ মনে করলেও এই বংশানুগতিক অপতত্ত্বকে 'বৈজ্ঞানিক' তত্ত্ব মনে করে এধরনের জাতিগত সংস্কারের যথার্থতা স্বীকার করে নেয়।
এই জাতিগত বিদ্বেষ ভয়াবহ চরম আকার ধারণ করে বিংশ শতকের তৃতীয় দশকে, হিটলারের নাৎসি দল-শাসিত জার্মানিতে। ইহুদি-বিরোধী এই জাতিতত্ত্বের উপর ভিত্তি করে এবং প্রথম বিশ্বযুদ্ধে পরাজয়ের দায়ও ইহুদিদের উপর চাপিয়ে দিয়ে তারা বিভিন্ন অত্যাচার এবং নিধনমূলক আইন-কানুন প্রণয়ন করে। ১৯৩৯ সালে হিটলার বিভিন্ন দেশ আক্রমণের মাধ্যমে দ্বিতীয় বিশ্বযুদ্ধের সূত্রপাত ঘটালে ইউরোপে ইহুদি নির্যাতন ও নিধন চরমরূপ নেয়। তারা আইন করে ইহুদিদের নিজস্ব নিবাস অধিগ্রহণ করে বন্দী-নিবাসে প্রেরণ করে এবং পর্যায়ক্রমে হত্যা করে। প্রায় ৬০ লক্ষ ইহুদিকে হত্যা করা হয়; এ ঘটনা 'হলোকস্ট' (Holocaust) নামে পরিচিত। নব্য ইহুদি-বিদ্বেষীরা এই নিধনযজ্ঞের ঘটনাকেও সন্দেহ বা অস্বীকার করে।
সায়ানোজেন

সায়ানোজেন() একটি রাসায়নিক যৌগ যার সংকেত হলো CN। কার্বন এবং নাইট্রোজেন ঘটিত এই যৌগটি আন্তঃনাক্ষত্রিক স্থানে দৃশ্যমান আলোর শোষণের মাধ্যমে তৈরি হয়ে থাকে। এটি একটি বর্ণহীন বিষাক্ত গ্যাস যার ঝাঝোলো গন্ধ রয়েছে। সায়ানোজেন হলো অক্সিজেনের একটি অক্সামাইড
যদিও অক্সামাইড সায়ানোজেনের আর্দ্র বিশ্লেষণ দ্বারা প্রস্তুত করা হয়।
ডিউটেরিয়াম

ডিউটেরিয়াম বা ডয়টেরিয়াম হলো হাইড্রোজেনের অর্থাৎ উদজানের একটি ভারী আইসোটোপ। এর চিহ্ন ' অথবা ' । একে ভারী হাইড্রোজেনও বলে। এর কেন্দ্রীনকে বলা হয় ডিউট্রন যার মধ্যে রয়েছে একটি প্রোটন এবং একটি নিউট্রন।
ডিউটেরিয়াম আইসোটোপের নামকরণ করা হয় গ্রিক "ডিউটেরস" শব্দ থেকে, যার অর্থ হল "দ্বিতীয়"। এর মাধ্যমে নিউক্লিয়াসের দুটি উপাদানকে বিবৃত করা হয়। হ্যারল্ড উরি ১৯৩১ সালে ডিউটেরিয়াম আবিষ্কার ও নামকরণ করেন। ১৯৩২ সালে নিউট্রন আবিষ্কারের পর ডিউটেরিয়ামের নিউক্লিয় গঠন সম্পর্কে স্পষ্ট ধারণা মিলে এবং উরি ১৯৩৪ সালে নোবেল পুরস্কার জয় লাভ করেন।
দ্বিতীয় বিশ্বযুদ্ধের কারণ

দ্বিতীয় বিশ্বযুদ্ধের "কারণসমূহের" মধ্যে বৃহৎ পরিসরে কারণ ছিল ১৯৩৩ সালে আডলফ হিটলার ও তার নাৎসি পার্টির জার্মানির রাজনৈতিক অধিগ্রহণ এবং এর আগ্রাসী বৈদেশিক নীতি; এবং ক্ষুদ্র পরিসরে কারণ ছিল ১৯২০-এর দশকের ইতালীয় ফ্যাসিবাদ এবং ১৯৩০-এর দশকে জাপান সাম্রাজ্যের চীন প্রজাতন্ত্রের আক্রমণ। জার্মানি ও জাপানের স্বৈরশাসকেরা এই সামরিক আগ্রাসনমূলক পদক্ষেপ নেবার পর অন্য দেশগুলি যুদ্ধ ঘোষণা করে এবং/কিংবা সামরিক প্রতিরোধ শুরু করে। ১৯৩৯ সালের ১লা সেপ্টেম্বর জার্মানি কর্তৃক পোল্যান্ড আক্রমণের মধ্য দিয়ে দ্বিতীয় বিশ্বযুদ্ধের সূচনা ঘটে এবং ১৯৩৯ সালের ৩রা সেপ্টেম্বর ব্রিটেন ও ফ্রান্স জার্মানির বিরুদ্ধে যুদ্ধের ঘোষণা দেয়।
ভার্সাই চুক্তির ফলে ১৯১৮ সালে প্রথম বিশ্বযুদ্ধে পরাজয়ের সমাপ্তি ঘটার পর রাজনৈতিক প্রতিশোধের তীব্র রূপ দেখা দিলে ভাইমার জার্মানিতে সমস্যার সূত্রপাত হয়। চুক্তির ধারার অসন্তুষ্টির মধ্যে ছিল রাইনল্যান্ডের সামরিক ঘাঁটি উৎখাত, অস্ট্রিয়ার সাথে একত্রীকরণ বাতিল এবং কয়েকটি জার্মান ভাষী অঞ্চল, তথা ডানৎসিগ ও ইউপেন-মালমেডি হারানো, যুদ্ধ-অপরাধ অনুচ্ছেদ, এবং জার্মান কর্তৃক অত্যধিক জরিমানা প্রদান, যা মহামন্দা পরবর্তী পরিস্থিতিতে অসহনীয় হয়ে ওঠে। জার্মানির সবচেয়ে মারাত্মক আন্তঃরাষ্ট্রীয় কারণ ছিল রাজনৈতিক ব্যবস্থায় অস্থিরতা।
১. ভার্সাই সন্ধি জনিত সমস্যা
২. উগ্র জাতীয়তাবাদনীতি গ্রহণ
৩. হিটলারের অভিলাষ
৪. ফ্রান্সের সাথে জার্মানীর বিরোধ
৫. তোষণনীতি
৬. রাইন অঞ্চল দখল
আবদুল হাকিম

আবদুল হাকিম (জন্ম : ১৬২০ - মৃত্যু : ১৬৯০) মধ্যযুগের বিখ্যাত বাঙালি কবি। তিনি তার রচিত "নূরনামা" কাব্যের জন্য অধিক পরিচিত। তিনি বেশ কিছু ফার্সি কবিতার বঙ্গানুবাদ করেন। তিনি ফার্সি, আরবি ও সংস্কৃৃত ভাষায় পণ্ডিত ছিলেন।
কবি আবদুল হাকিম আনুমানিক ১৬২০ খ্রিষ্টাব্দে পর্তুগিজ শাসনাধীন চট্টগ্রামের সন্দ্বীপের সুধারামপুর গ্রামে (এখানে মতান্তর রয়েছে, কবি নোয়াখালী জেলার সুধারামের বাবপুরে) জন্ম গ্রহণ করেন। স্বদেশের ও স্বভাষার প্রতি তার ছিল অটুট ও অপরিসীম প্রেম। সে যুগে মাতৃভাষার প্রতি এমন প্রবল আকর্ষণ ছিল বিরল। তার আটটি কাব্যের কথা জানা গেছে। নূরনামা তার বিখ্যাত কাব্যগ্রন্থ। তার অন্যান্য উল্লেখযোগ্য কাব্যগ্রন্থ হলঃ ‌‌"ইউসুফ-জুলেখা", "লালমতি", "সয়ফুলমুলুক", "শিহাবুদ্দিননামা", "নসীহতনামা", "কারবালা" ও "শহরনামা"। তিনি ১৬৯০ খ্রিষ্টাব্দে মৃত্যুবরণ করেন। বাংলা ভাষা ছাড়াও তিনি আরবি, ফার্সি ও সংস্কৃত ভাষায় পারদর্শী ছিলেন| বাঙালি হিসেবে তার গর্ববোধ ছিল। সেসময় একশ্রেণির লোকের বাংলা ভাষার প্রতি অবজ্ঞার জবাবে তিনি তার "নূরনামা" কাব্যে লিখেছিলেন :
এবিসি অনুমান

এবিসি অনুমান সংখ্যা তত্ত্বের একটি গুরুত্বপূর্ণ অনুমান যা ১৯৮৫ সালে জোসেফ ওয়েস্টারলি এবং ডেভিড ম্যাসার প্রস্তাব করেন। এই অনুমানটি তিনটি পরস্পর সহমৌলিক পূর্ণসংখ্যা formula_1, formula_2 এবং formula_3 এর মধ্যে সম্পর্ক বিশ্লেষণ করে, যেখানে formula_4। অনুমান অনুযায়ী, formula_5 এর স্বতন্ত্র মৌলিক উৎপাদকগুলির গুণফল (যাকে র‍্যাডিক্যাল বলা হয়) সাধারণত formula_3 এর তুলনায় যথেষ্ট ছোট হয় না।
যেকোনো ক্ষুদ্রাতিক্ষুদ্র formula_7 এর জন্য একটি ধ্রুবক formula_8 বিদ্যমান, যাতে সকল সহমৌলিক ত্রয়ী formula_9 এর জন্য নিম্নোক্ত অসমতা প্রতিষ্ঠিত হয়:
formula_10
এখানে formula_11 হল formula_5 এর সকল স্বতন্ত্র মৌলিক উৎপাদকের গুণফল।
উচ্চতা এবং র‍্যাডিক্যাল এর সংজ্ঞা হলো:
formula_13
formula_14
যেখানে formula_15 হলো formula_5-কে ভাগ করে এমন মৌলিক সংখ্যা।
এই অনুমান সত্য হলে, সংখ্যা তত্ত্বের বহু অমীমাংসিত সমস্যার সমাধান সম্ভবপর হতে পারে, উদাহরণস্বরূপ:
যদি formula_20 এবং formula_21 নেওয়া হয়, তবে formula_22। এখানে,
formula_23
যা formula_3 এর মানের নিকটবর্তী বলে ধরা হয়।
মোচিজুকির প্রমাণ, যাকে "ইন্টার-ইউনিভার্সাল টিজমুরি" বলা হয়, একটি জটিল কাঠামো ব্যবহার করে, যা বিশেষজ্ঞদের একটি ক্ষুদ্র দল ব্যতীত অধিকাংশের বোধগম্য নয়। বর্তমানে এই প্রমাণের বৈধতা নিয়ে গাণিতিক সম্প্রদায়ের মধ্যে বিতর্ক বিদ্যমান।
বিশৃঙ্খলা-মাত্রা

কোনো ভৌত ব্যবস্থায় বিদ্যমান বিশৃঙ্খলা-মাত্রা বা ইংরেজি পরিভাষায়এনট্রপি () হলো পরিসংখ্যানিক বলবিজ্ঞানের একটি গুরুত্বপূর্ণ রাশি। কোনো প্রক্রিয়ায় (process) আগাগোড়াই যদি তাপীয় সাম্যাবস্থা সংরক্ষিত থাকে, তাহলে সেখানে বিশৃঙ্খলা-মাত্রার মানও অপরিবর্তিত থাকে। রুদ্ধতাপীয় প্রক্রিয়ায় বস্তুর যে তাপগতীয় চলরাশি বা তাপীয় ধর্ম স্থির থাকে, তাকে এনট্রপি বলে। কোনো একটি যন্ত্রের তাপমাত্রার সাপেক্ষে গৃহীত বা বর্জিত তাপের পরিবর্তনের হার দ্বারা এনট্রপি পরিমাপ করা হয়। এটি আপাত বিরোধী স্থিতিকে প্রতিভাত করে। 
তাপগতিবিদ্যার দ্বিতীয় স্বীকার্যে বলা হয়েছে যে, কোনো বিক্রিয়াতে (reaction) কখনোই মোট বিশৃঙ্খলা-মাত্রার মান হ্রাস পায় না। কোন ভৌত ব্যবস্থায় শক্তি রূপান্তরের অক্ষমতা বা অসম্ভাব্যতাকে বা রূপান্তরেরর জন্য শক্তির অপ্রাপ্ততাকে এর বিশৃঙ্খলা-মাত্রা বলে। কোনো বস্তুর বিশৃঙ্খলা-মাত্রার পরম মান আজও জানা সম্ভব হয়নি। তবে কোনো বস্তু যদি তাপ গ্রহণ বা বর্জন করে, তাহলে বস্তুর এনট্রপির পরিবর্তন হয়। কোনো সিস্টেমের তাপমাত্রার সাপেক্ষে গৃহীত বা বর্জিত তাপ পরিবর্তনের হার দ্বারা এনট্রপির পরিবর্তন পরিমাপ করা হয়।
যদি কোনো সিস্টেমের T স্থির তাপমাত্রায় dQ পরিমাণ তাপ গ্রহণ বা বর্জন করার ফলে এনট্রপির পরিবর্তন dS হয়, তাহলে,
রুদ্ধতাপীয় প্রক্রিয়ায় যেহেতু কার্যনির্বাহী বস্তুুর সাথে বাইরের তাপের কোন আদান প্রদান হয় না, কাজেই dQ=0,সুতরাং সমীকরণ হতে দেখা যায় যে,এনট্রপির পরিবর্তন, *dS=dQ/T=0
অর্থাৎ রুদ্ধতাপীয় প্রক্রিয়ায় এনট্রপির কোনো পরিবর্তন হয় না।
সুতরাং, কোনো বস্তুর এনট্রপি বলতে আমরা এমন একটি ভৌত রাশিকে বুঝি যা বস্তুর রুদ্ধতাপীয় প্রত্যাবর্তী প্রক্রিয়ায় সর্বদা স্থির থাকে। 
প্রত্যাবর্তী প্রক্রিয়ায় এনট্রপির কোনো পরিবর্তন ঘটেনা। অর্থাৎ, ds=0
অপ্রত্যাবর্তী প্রক্রিয়ায় এনট্রপির পরিবর্তন ঘটে। সাধারণত এনট্রপি বাড়ে। পৃথিবীর এনট্রপি বাড়ছেই। কারণ প্রকৃতির সব বস্তুই তাপীয় সাম্যাবস্থায় যেতে চায়। ফলে পৃথিবীর এনট্রপি অসীমের দিকে ধাবিত হচ্ছে। এভাবে একসময় সম্পৃক্ত অবস্থা চলে আসবে আর পৃথিবীর তাপীয় মৃত্যু হবে।বিজ্ঞানীরা এক গাণিতিক হিসাবে দেখেছেন প্রায় ১০ বছর পরে হতে পারে মহাবিশ্বের সেই সম্ভাব্য তাপীয় মৃত্যু।
ধরুন একটি ক্লাসে শিক্ষার্থীরা মনোযোগ দিয়ে ক্লাস করছে।এসময় তাদের এন্ট্রপি কম। কেননা তারা শৃঙ্খলিত অবস্থায় আছে।যখন ছুটি হল তারা বিশৃঙ্খল হয়েপড়ে।এতে এন্ট্রপিও বেড়ে যায়।পারমাণবিক ক্ষেত্রেও এ ধরনের ঘটনা ঘটে।
সূক্ষ্ম-গঠন ধ্রুবক

সূক্ষ্ম-গঠন ধ্রুবক() হলো পারমাণবিক পদার্থবিজ্ঞান এবং কোয়ান্টাম ইলেকট্রো-গতিবিদ্যার একটি গুরুত্বপূর্ণ ধ্রুবরাশি।
"ইলেকট্রন-আধানের বর্গ" এবং (২, শুন্য মাধ্যমে পরাবৈদ্যুতিক ধ্রুবক,"প্ল্যাংকের ধ্রুবক ও আলোর দ্রুতির গুণফল)" -এর অনুপাত হিসাবে একে সংজ্ঞায়িত করা হয়। একে formula_1 দ্বারা সূচিত করা হয়। এর মান হলো: ১/১৩৭.০৩৬ ।
কম্পাঙ্ক

কম্পাঙ্ক হলো একক সময়ে কোনো পুনরাবৃত্তিমূলক ঘটনা ঘটবার সংখ্যা। অর্থাৎ একটি ঘটনা যদি বার বার ঘটতে থাকে, তবে একক সময়ে ঐ ঘটনাটি যতবার ঘটবে তা হলো ঐ ঘটনার কম্পাঙ্ক।
কোন পর্যাবৃত্ত গতি (Periodic Motion), যেমন ঘূর্ণন, স্পন্দন বা তরঙ্গ ইত্যাদির ক্ষেত্রে, কম্পাঙ্ক হলো এক সেকেন্ডে সম্পন্ন পূর্ণ স্পন্দনের সংখ্যা।প্রতি সেকেন্ডে বস্তর কম্পন সংখ্যাই ঐ বস্তুর ঐ সময়কার কম্পাঙ্ক। পদার্থবিজ্ঞান এবং প্রকৌশলের বিষয়গুলিতে, যেমন আলোকবিজ্ঞান, বেতার বা শব্দ বিজ্ঞানে,কম্পাঙ্ককে ইংরেজি অক্ষর "f" বা গ্রিক অক্ষর "ν" (nu–উচ্চারণ নিউ) দিয়ে প্রকাশ করা হয়।
এসআই এককে কম্পাঙ্কের একক হলো হার্জ, প্রখ্যাত জার্মান পদার্থবিজ্ঞানী হাইনরিখ হার্জের নামানুসারে। এই একককে প্রথমদিকে পূর্ণস্পন্দন প্রতি সেকেন্ড বলা হতো। যেহেতু স্পন্দনকে শুধুমাত্র সংখ্যা দিয়ে প্রকাশ করা হয়, তাই কম্পাঙ্কের একক অনেক সময় :formula_1 বা সময় দিয়ে লেখা হয়। তরঙ্গের বেলায় তরঙ্গ দ্রুতিকে তরঙ্গ দৈর্ঘ্য দিয়ে ভাগ করে তরঙ্গের কম্পাঙ্ক পাওয়া যায়। হৃৎস্পন্দন এবং সাংগীতিক তাল মাপা হয় বিপিএম (BPM-বিটস পার মিনিট) বা প্রতি সেকেন্ডে বিট সংখ্যা দিয়ে। ঘূর্ণনের বেলায় আবার কম্পাঙ্ক মাপা হয় আরপিএম (rpm-রেভোলিউশন পার মিনিট) বা প্রতি সেকেন্ডে ঘূর্ণন সংখ্যা দিয়ে। বিপিএম এবং আরপিএমকে ৬০ দ্বারা ভাগ করলে হার্জে পরিণত হয়। সুতরাং, ৬০ আরপিএম = ১ হার্জ।
পর্যায়কাল বা দোলনকালকে "T" দ্বারা প্রকাশ করা হয়, এবং এটি হচ্ছে কম্পাঙ্কের ("f") ব্যস্তানুপাতিক:
পর্যায়কালের এসআই একক হচ্ছে সেকেন্ড।
বোঝার সুবিধার্থে দীর্ঘ ও ধীরগতির তরঙ্গগুলোকে, যেমন সামুদ্রিক তরঙ্গকে, কম্পাঙ্কের বদলে পর্যায়কাল দ্বারা প্রকাশ করা হয়। অন্যপক্ষে ক্ষুদ্র ও দ্রুতগামী তরঙ্গগুলোকে, যেমন বেতার তরঙ্গ বা শব্দ তরঙ্গকে, হার্জ বা কম্পাঙ্কে প্রকাশ করা হয়। এদের পারস্পরিক সম্পর্ক নিচের ছক থেকে বের করা যায়:
কম্পাঙ্ক (f), তরঙ্গবেগ (v) ও তরঙ্গদৈর্ঘ্যের (λ) মধ্যকার সম্পর্ক হচ্ছে-
v=fλ
⇒ f=v/λ
কাজেই কম্পাঙ্ক, তরঙ্গবেগ ও তরঙ্গদৈর্ঘ্যের ভাগফলের সমান এবং তরঙ্গদৈর্ঘ্যের ব্যাস্তানুপাতিক।
সাত্যকি

সাত্যকি বা যুযুধান (, বেশি পরিচিত সাত্যকি নামে () হলেন মহাভারতে বর্ণিত কুরুক্ষেত্র যুদ্ধের একজন প্রধান বীর। যদু বংশীয় সত্যকের পুত্র ও শিনির পৌত্র। ওঁর জন্মদত্ত নাম ছিল যুযুধান। সাত্যকি অর্জুনের কাছে অস্ত্রশিক্ষা করেন। ভীষ্ম তাকে অধিরথ (শ্রেষ্ঠ শ্রেণীর যোদ্ধা) হিসেবে গণনা করেছিলেন। সাত্যকি ছিলেন কৃষ্ণের অনুগত। পাণ্ডব পক্ষে তিনি যোগ দেন। কুরুক্ষেত্রের যুদ্ধে সাত্যকি ভুরিশ্রবার সঙ্গে দ্বৈরথ যুদ্ধে বিপদগ্রস্থ হন। ভুরিশ্রবা যখন সাত্যকির শিরশ্ছেদ করবার জন্য অসি তুলেছেন, তখন অর্জুন ভুরিশ্রবার বাহু দ্বিখণ্ডিত করেন। এই অন্যায় আচরণের জন্য ভুরিশ্রবা অর্জুনকে ভর্ৎসনা করে যখন যোগযুক্ত হয়ে দেহত্যাগ করছেন, তখন সাত্যকি ভুরিশ্রবার শিরশ্ছেদ করেন। যুদ্ধে শাল্বরাজ সাত্যকির হাতে নিহত হন। ভুরিশ্রবার পিতা সোমদত্তকেও সাত্যকি বধ করেন। কুরুক্ষেত্র যুদ্ধের পঁয়ত্রিশ বছর বাদে যখন যদুবংশীয় বীররা পানমত্ত হয়ে পরস্পরের সঙ্গে হানাহানি করছেন, তখন সাত্যকির সঙ্গে কৃতবর্মার বচসা শুরু হয়। নিদ্রিত পাণ্ডব ও পাঞ্চাল বীরদের হত্যাকাণ্ডে কৃতবর্মা অশ্বত্থামার সহকারী ছিলেন বলে সাত্যকি ওঁকে তিরস্কার করেন। কৃতবর্মা সাত্যকির অন্যায় ভাবে ভুরিশ্রবা-বধের প্রসঙ্গ উত্থাপন করেন। বচসা চরমে উঠলে সাত্যকি অসি দিয়ে কৃতবর্মার শিরশ্ছেদ করেন। তাই দেখে ভোজ ও অন্ধকবংশীয়গণ সাত্যকিকে আক্রমণ করাতে কৃষ্ণ ও রুক্মিনীর পুত্র প্রদ্যুম্ন সাত্যকিকে রক্ষা করার চেষ্টা করেন। শেষে দুজনেই নিহত হলেন।
ইগর স্ট্রাভিনস্কি

ইগর স্ট্রাভিনস্কি (জুন ১৭, ১৮৮২ – এপ্রিল ৬, ১৯৭১) রুশ সঙ্গীতস্রষ্টা। তাকে ২০ শতকের সবচেয়ে গুরুত্বপূর্ণ সুরকারদের মধ্যে গণ্য করা হয়। টাইম ম্যাগাজিন তাকে ২০ শতকের ১০০জন প্রভাবশালী ব্যক্তিদের তালিকায় রেখেছে। ১৯৪৬ সালে তিনি মার্কিন নাগরিকত্ব গ্রহণ করেন। তার সুর দেয়া যন্ত্রসঙ্গীত ছাড়াও তিনি পিয়ানোবাদক ও সঙ্গীত পরিচালক হিসাবে খ্যাতি অর্জন করেন।
স্ট্রাভিনস্কির বাবা একজন প্রতিষ্ঠিত বেস অপেরা গায়ক ছিলেন এবং স্ট্রাভিনস্কি পিয়ানো এবং সঙ্গীত তত্ত্বের পাঠ গ্রহণ করে বড় হয়েছিলেন। সেন্ট পিটার্সবার্গ বিশ্ববিদ্যালয়ে আইন অধ্যয়ন করার সময়, তিনি নিকোলাই রিমস্কি-করসাকভ এর সাথে দেখা করেন এবং ১৯০৮ সালে রিমস্কি-করসাকভের মৃত্যুর আগ পর্যন্ত তার অধীনে অধ্যয়ন করেন। স্ট্র্যাভিনস্কি ইম্প্রেসারিও সের্গেই দিয়াঘিলেভ এর সাথে দেখা করেন, যিনি স্ট্র্যাভিনস্কিকে তিনটি ব্যালে লেখার দায়িত্ব দেন: "দ্য ফায়ারবার্ড" (১৯১০), "পেত্রুশকা ]" (১৯১১), এবং "দ্য রাইট অফ স্প্রিং" (১৯১৩), যার শেষটি প্রিমিয়ারে কাছাকাছি-দাঙ্গার পরে তাকে আন্তর্জাতিক খ্যাতি এনে দেয় এবং সুরকারদের ছন্দের কাঠামো বোঝার উপায় পরিবর্তন করে।
স্ট্রাভিনস্কির রচনামূলক কর্মজীবনকে তিনটি সময়কালে ভাগ করা হয়েছে: তার রাশিয়ান সময়কাল (.১৯১৩-১৯২০), তার নিওক্লাসিক্যাল সময়কাল (১৯২০-১৯৫১), এবং তার সিরিয়াল সময়কাল (১৯৫৪-১৯৬৮))। স্ট্রাভিনস্কির রাশিয়ান সময়কাল রাশিয়ান শৈলী এবং লোককাহিনীর প্রভাব দ্বারা চিহ্নিত করা হয়েছিল। রেনার্দ (১৯১৬) এবং "লেস নোসেস" (১৯২৩) ছিল রাশিয়ান লোক কবিতার উপর ভিত্তি করে এবং "L'Histoire du soldat" এই লোককাহিনীগুলিকে জনপ্রিয় সঙ্গীত কাঠামোর সাথে মিশ্রিত করেছে, যেমন ট্যাঙ্গো, ওয়াল্টজ, রাগ, এবং কোরালে . তার নিওক্ল্যাসিকাল পিরিয়ড শাস্ত্রীয় সময়কাল থেকে থিম এবং কৌশলগুলি প্রদর্শন করেছিল, যেমন তার অক্টেট (১৯২৩) এবং গ্রীক-এ সোনাটা ফর্মের ব্যবহার। পুরাণ "পার্সেফোন" (১৯৩৫)। তার সিরিয়াল পিরিয়ডে, স্ট্র্যাভিনস্কি সেকেন্ড ভিয়েনিজ স্কুল থেকে আর্নল্ড শোয়েনবার্গ-এর বারো-টোন টেকনিক-এর মতো রচনামূলক কৌশলের দিকে ঝুঁকেছিলেন। "ইন মেমোরিয়াম ডিলান থমাস" (১৯৫৪) ছিল তাঁর রচনাগুলির মধ্যে প্রথম যা সম্পূর্ণরূপে কৌশলের উপর ভিত্তি করে তৈরি করা হয়েছিল এবং "ক্যান্টিকাম স্যাক্রাম" (১৯৫৬) ছিল তাঁর প্রথম রচনা যা একটি স্বর উপর ভিত্তি করে তৈরি হয়েছিল। সারি। স্ট্রাভিনস্কির শেষ প্রধান কাজ ছিল "রিকুয়েম ক্যান্টিকেলস" (১৯৬৬), যেটি তাঁর অন্ত্যেষ্টিক্রিয়ায় সম্পাদিত হয়েছিল।
আব্দুল আলীম (সঙ্গীতশিল্পী)

আব্দুল আলীম (২৭ জুলাই ১৯৩১ - ৫ সেপ্টেম্বর ১৯৭৪) ছিলেন বাংলাদেশের লোক সঙ্গীতের একজন শিল্পী। আবদুল আলীমের জন্ম ১৯৩১ সালের ২৭ জুলাই। তিনি বর্তমান পশ্চিমবঙ্গের (ভারত) মুর্শিদাবাদের তালিবপুর গ্রামে জন্মগ্রহণ করেন। ছোট বয়স থেকেই আব্দুল আলীম সঙ্গীতের প্রবল অনুরাগী ছিলেন। অর্থনৈতিক অনটনের কারণে নিয়মিত ভাবে কোনো শিক্ষকের কাছে গান শেখার সৌভাগ্য তার হয়নি। তিনি অন্যের গাওয়া গান শুনে গান শিখতেন; আর বিভিন্ন পালা পার্বণে সেগুলো গাইতেন। এভাবে পালা পার্বণে গান গেয়ে তিনি বেশ জনপ্রিয়তা লাভ করেন।
বাবার নাম ছিল মোহাম্মদ ইউসুফ আলী। প্রাইমারি স্কুলে পড়বার সময় গ্রামোফোন রেকর্ডে গান শুনে গান গাইবার জন্য আগ্রহ জন্মে। ছোটবেলায় তার সঙ্গীত গুরু ছিলেন সৈয়দ গোলাম আলী। ঐ অল্প বয়স হতেই বাংলার লোক সঙ্গীতের এই অমর শিল্পী গান গেয়ে নাম করেছিলেন। মাত্র তেরো বছর বয়সে ১৯৪৩ সালে তার গানের প্রথম রেকর্ড হয়। রেকর্ডকৃত গান দুটি হলো "তোর মোস্তফাকে দে না মাগো" এবং "আফতাব আলী বসলো পথে"। এত অল্প বয়সে গান রেকর্ড হওয়া সত্যিই বিস্ময়কর। পরে তা আর বিস্ময় হয়ে থাকেনি, তিনি হয়ে উঠেছিলেন বাংলার লোক সঙ্গীতের এক অবিসংবাদিত-কিংবদন্তি পুরুষ। তার সাত সন্তানের মধ্যে সকলেই সংগীত শিল্পী।
পরবর্তীকালে তিনি কলকাতায় যান এবং সেখানে আব্বাসউদ্দিন ও কাজী নজরুল ইসলামের সাথে সংশ্লিষ্ট হয়ে গান করেছেন। তিনি লোক ও শাস্ত্রীয় সঙ্গীতের উপর দীক্ষা নিয়েছেন বেদারউদ্দিন আহমদ, ওস্তাদ মোহাম্মদ খসরু, মমতাজ আলী খান, আব্দুল লতিফ, কানাইলাল শীল, আব্দুল হালিম চৌধুরী প্রমুখের কাছে। লেটো দলে, যাত্রা দলে কাজ করেছেন।
দেশ বিভাগের পরে আব্দুল আলীম ঢাকায় চলে আসেন এবং রেডিওতে স্টাফ আর্টিস্ট হিসেবে গান গাইতে শুরু করেন। তিনি পরে টেলিভিশন সেন্টার চালু হলে সেখানেও সঙ্গীত পরিবেশন শুরু করেন। এছাড়াও তৎকালীন বাংলাদেশের প্রথম চলচ্চিত্র ‘মুখ ও মুখোশ’ সহ বিভিন্ন বাংলা চলচ্চিত্রে আব্দুল আলীম গান করেছেন। সবচেয়ে উল্লেখযোগ্য চলচ্চিত্রটি হলো ‘লালন ফকির’। সব মিলিয়ে প্রায় ৫০০টির মতো গান রেকর্ড হয়েছিল তার। আব্দুল আলীম তার আধ্যাত্মিক ও মরমী মুর্শিদী গানের জন্য অমর হয়ে থাকবেন। কবি ও বাংলার লোক সঙ্গীতের গবেষক কবি আসাদ চৌধুরী বলেন, "সমাজটাকে যাঁরা জাগিয়েছেন আব্দুল আলীম তাঁদের একজন"। পেশাগত জীবনে আবদুল আলীম ছিলেন ঢাকা সঙ্গীত কলেজের লোকগীতি বিভাগের অধ্যাপক।
তিনি প্রায় ৫০ টি ছবিতে নেপথ্যে কণ্ঠশিল্পী ছিলেন। যেমন-
তার কিছু অবিস্মরণীয় গান হলো:
আব্দুল আলীম বেশ কয়েকটি জাতীয় পুরস্কার পেয়েছেন; এগুলোর মধ্যে উল্লেখযোগ্য হচ্ছে :
আব্দুল আলীম ৪৩ বছর বয়সে ১৯৭৪ সালের ৫ সেপ্টেম্বর ঢাকার পিজি হাসপাতালে মৃত্যুবরণ করেন।
শোয়ার্জশিল্ড ব্যাসার্ধ

আলোক ফোটন কৃষ্ণবিবরের যে ব্যাসার্ধের বাইরে যেতে পারে না, তাকে শোয়ার্তস্চাইল্ড ব্যাসার্ধ () বলা হয়। প্রবর্তক কার্ল শোয়ার্জশিল্ড এর নামানুসারে এর নামকরণ করা হয়েছে। formula_1 ভরের একটি বস্তুর ব্যাসার্ধ যদি formula_2 হয়, যেখানে G হলো সার্বজনীন মহাকর্ষ ধ্রুবক এবং c হলো আলোর দ্রুতি, তাহলে এর থেকে কোন ফোটনই বেরিয়ে যেতে পারে না। এই ব্যাসার্ধ কৃষ্ণবিবরের একটি সীমানাকে সূচিত করে যাকে ঘটনা দিগন্ত বলা হয়। সাধারণ আপেক্ষিকতত্ত্ব থেকে প্রাপ্ত ক্ষেত্র সমীকরণকে আধানশূন্য এবং অঘূর্ণায়মান কোন নক্ষত্রের জন্যে সমাধান করলে এই ব্যাসার্ধের মান পাওয়া যায়।
এই সূত্রটি পৃথিবী,সূর্য অথবা যেকোনো বস্তুর ক্ষেত্রে প্রযোজ্য। যদি এই সূত্র দিয়ে সূর্যের শোয়ার্জশিল্ড ব্যাসার্ধ বের করা হয়, তবে যে ব্যাসার্ধ পাওয়া যাবে সেটির ভিতর সূর্যের ভরকে প্রবেশ করাতে পারলে একটি কৃষ্ণগহ্বর তৈরি করা সম্ভব।
পদ্মভূষণ

পদ্মভূষণ হলো ভারতের তৃতীয় সর্বোচ্চ অসামরিক সম্মাননা। ১৯৫৪ সালের ২ জানুয়ারি ভারতের রাষ্ট্রপতি কর্তৃক এই পুরস্কার প্রবর্তিত হয়। ভারতের অসামরিক সম্মাননাগুলির মর্যাদাক্রম অনুসারে এই সম্মাননার স্থান ভারতরত্ন ও পদ্মবিভূষণের পরে ও পদ্মশ্রীর আগে। জাতি, পেশা, অবস্থান বা লিঙ্গের পার্থক্য ছাড়াই দেশের প্রতি বিশেষ অবদানের স্বীকৃতিস্বরূপ এই সম্মাননা প্রদান করা হয়। ২০২০ সাল পর্যন্ত, ২৪ জন মরণোত্তর এবং ৯৭ জন অনাগরিক প্রাপক সহ ১২৭০ জনকে এই পুরস্কার প্রদান করা হয়েছে।
পদ্ম পুরস্কার কমিটি প্রতি বছর ভারতের প্রধানমন্ত্রী দ্বারা গঠিত হয় এবং পুরস্কারের জন্য সুপারিশগুলি ১ মে থেকে ১৫ সেপ্টেম্বরের মধ্যে জমা দেওয়া হয়। সুপারিশগুলি সমস্ত রাজ্য এবং কেন্দ্রশাসিত অঞ্চলের সরকারগুলির থেকে, সেইসাথে ভারত সরকারের মন্ত্রক, ভারতরত্ন এবং পদ্মবিভূষণ পুরস্কারপ্রাপ্তদের কাছ থেকে, শ্রেষ্ঠত্বের ইনস্টিটিউট, মন্ত্রী, মুখ্যমন্ত্রী এবং রাজ্যগুলির রাজ্যপাল, সংসদ সদস্যদের কাছ থেকে গৃহীত হয় । এবং ব্যক্তিগত ব্যক্তি। কমিটি পরে প্রধানমন্ত্রী ও রাষ্ট্রপতির কাছে তাদের সুপারিশ পেশ করেআরও অনুমোদনের জন্য। পুরস্কার প্রাপকদের ঘোষণা করা হয় ২৬ জানুয়ারি ভারতের প্রজাতন্ত্র দিবসে ।
প্যালিন্‌ড্রোমীয় মৌলিক সংখ্যা

প্যালিন্‌ড্রোমীয় মৌলিক সংখ্যা (Palindromic Prime) হল প্যালিন্‌ড্রোমীয় সংখ্যা এবং মৌলিক সংখ্যা এই দুই বৈশিষ্টের অধিকারী সংখ্যা। মজার ব্যাপার হল, "প্যালিন্‌ড্রোম-ত্ব" নির্ভর করে সংখ্যার ভিত্তির উপর আর "মৌলিকত্ব"র সাথে ভিত্তির কোনো সম্পর্ক নেই। কয়েকটা প্যালিন্‌ড্রোমীয় মৌলিক সংখ্যা দেখা যাক।
একটা জিনিস মনে হয় বোঝা গেছে। কোনো ৪ অঙ্কের সংখ্যা দেখা যাচ্ছে না। ২ অঙ্কের একটামাত্র সংখ্যা আছে, 11. তাহলে 11 দ্বারা বিভাজ্যতার ক্ষেত্রে একটা জিনিস বলা যায়। যদি কোনো প্যালিনড্রমিক সংখ্যার অঙ্কের সংখ্যা জোড় হয়, তাহলে তা 11 দ্বারা বিভাজ্য।
একটা ব্যাপার অবশ্য জানা যায়নি। ১০ ভিত্তিক প্যালিন্‌ড্রোমীয় মৌলিক সংখ্যার সংখ্যা কি অগুনতি কিনা। সবচেয়ে বড় ১০ ভিত্তিক প্যালিন্‌ড্রোমীয় মৌলিক সংখ্যার মান হল, যা ২০২১ সালের ১৮ অক্টোবর রায়ান প্রোপার ও সার্জ বালটভ নামে দুইজন আবিষ্কার করেন।
২ ভিত্তিক প্যালিন্‌ড্রোমীয় মৌলিক সংখ্যা গুলির কিছু বিশেষ নাম আছে। মের্সেন মৌলিক সংখ্যা, ফার্মা মৌলিক সংখ্যা এই শ্রেণীতে পড়ে। প্রথম কয়েকটা ২ ভিত্তিক প্যালিন্‌ড্রোমীয় মৌলিক সংখ্যা দেখা যাক,
ত্রয়ী প্যালিন্‌ড্রোমীয় মৌলিক নামে বিশেষ আর এক ধরনের সংখ্যা আছে, যেগুলো প্যালিন্‌ড্রোমীয়, মৌলিক এবং তার অঙ্ক গুলিও প্যালিন্‌ড্রোমীয় মৌলিক সংখ্যা। এধরনের একটি সংখ্যা হল 10+ 4661664 x 10+ 1, যার অঙ্কের সংখ্যা হল, 11311. ১০ ভিত্তিক ত্রয়ী প্যালিন্‌ড্রোমীয় মৌলিক সংখ্যা গুলি অন্য কোন ভিত্তিতে প্যালিন্‌ড্রোমীয় হতে পারে।
ওয়ারফারিন

ওয়ারফারিনে একটি স্টেরিওসেনটার রয়েছে এবং দুটি এন্যানিয়েইওমেকারদের রয়েছে। এটি একটি রেসমেট, অর্থাৎ 1: 1 মিশ্রণ (" আর ") - এবং (" এস ") - ফর্ম:
ওয়ারফারিন () জাতীয় প্রতি-তঞ্চক ইঁদুর মারা বিষ হিসাবে এক সময়ে বহু ব্যবহৃত।
ওয়ারফারিন () জাতীয় প্রতি-তঞ্চক যা যকৃতে ভিটামিন কের কাজে বাধা দেয়। ফলতঃ ইঁদুর রক্ত তঞ্চনের অভাবে দেহাভ্যন্তরীণ রক্তক্ষরণে মারা যায়। সাধারণত খাবারে মিশিয়ে ব্যবহার হয় যাতে ইঁদুর বারবার এসে খায় ও বিষের মারাত্মক মাত্রা অতিক্রান্ত হয়।
উপসর্গ: বিষের জ্বালায় ভীষণ জলপিপাসা পায়।
প্রথমে ইঁদুর মারার জন্যই বিক্রী হলেও এখন ওয়ারফারিন বিষ হিসাবে ব্যবহারে অসুবিধা:
ভুল করে মানুষ বা পোষ্য প্রাণী ওয়ারফারিন বিষ খেলে চিকিৎসা:
বিবিসি

ব্রিটিশ ব্রডকাস্টিং কর্পোরেশন, সংক্ষেপে বিবিসি, () যুক্তরাজ্যভিত্তিক একটি গণমাধ্যম সংস্থা। টেলিভিশন, বেতার এবং ইন্টারনেটে সম্প্রচারের জন্য বিভিন্ন ইংরেজি অনুষ্ঠান তৈরি এবং তথ্য সেবা সরবরাহ করা বিবিসির প্রধান কাজ। বিবিসি ১৯২২ সালে প্রতিষ্ঠা করা হয়। বিবিসি এর সদর দপ্তর হলো "ব্রডকাস্টিং হাউস"। যা যুক্তরাজ্যের রাজধানী লন্ডনে অবস্থিত।
পৃথিবীর প্রথম জাতীয় সম্প্রচার প্রতিষ্ঠান হচ্ছে "ব্রিটিশ ব্রডকাস্টিং কর্পোরেশন"। ১৯২২ সালের ১৮ অক্টোবর "ব্রিটিশ ব্রডকাস্টিং কোম্পানি লিমিটেড" নামে ইহা প্রতিষ্ঠিত হয়। প্রাথমিক ভাবে ৬টি ব্রিটিশ কোম্পানি মিলিত হয়ে এই লিমিটেড কোম্পানি প্রতিষ্ঠা করে। এই ছয়টি টেলিযোগাযোগ প্রতিষ্ঠান হল: মার্কোনী, রেডিও কমিউনিকেশন কোম্পানি, মেট্রোপলিটন-ভিকার্স (মেট্রোভিক), জেনারেল ইলেকট্রিক, ওয়েষ্টার্ণ ইলেকট্রিক ও ব্রিটিশ থমসন-হউষ্টন (বিটিএইচ)। ১৯২২ সালের ১৪ নভেম্বর লন্ডনের মার্কোনী হাউসের "২এলও" স্টেশন থেকে প্রথম অনুষ্ঠান সম্প্রচারিত হয়।
বিবিসি বাংলা ভাষায় অনুষ্ঠান সম্প্রচার শুরু করে ১১ অক্টোবর, ১৯৪১ সাল থেকে।
বিবিসি একটি সংবিধিবদ্ধ কর্পোরেশন যা সরাসরি সরকারি হস্তক্ষেপ থেকে স্বাধীন। বিবিসির কার্যক্রম এপ্রিল ২০১৭ থেকে বিবিসি বোর্ড দ্বারা তত্ত্বাবধান করা হয় এবং অফকম দ্বারা নিয়ন্ত্রিত হয়। বিবিসির বর্তমান চেয়ারম্যান রিচার্ড শার্প। 
বিবিসি রাজকীয় সনদের অধীনে কাজ করে। বর্তমান চার্টারটি ১ জানুয়ারী ২০১৭ থেকে কার্যকর হয়েছে এবং ৩১ ডিসেম্বর ২০২৭ পর্যন্ত এর মেয়াদ থাকবে। ২০১৭ চার্টারটিতে বিবিসি ট্রাস্টকে বিলুপ্ত ঘোষণা করা হয় এবং এটিকে বিবিসি বোর্ডের পরিচালনায় অফকমের বাহ্যিক প্রবিধানের সাথে প্রতিস্থাপিত করা হয়েছে। 
রাজকীয় সনদের অধীনে বিবিসিকে স্বরাষ্ট্র সচিবের কাছ থেকে লাইসেন্স নিতে হবে। এই লাইসেন্সটি একটি চুক্তির ভিত্তিতে করা হয়েছে যা বিবিসিকে সম্প্রচারের অনুমতি দেওয়ার শর্তাবলী নির্ধারণ করে। 
বিবিসি বোর্ড ২০১৭ সালের এপ্রিলে গঠিত হয়েছিল। এটি পূর্ববর্তী গভর্নিং বডি, বিবিসি ট্রাস্টকে প্রতিস্থাপন করেছে, যা ২০০৭ সালে বোর্ড অফ গভর্নরকে প্রতিস্থাপিত করে তৈরি করা হয়েছিল। বোর্ড কর্পোরেশনের জন্য কৌশল নির্ধারণ করে, বিবিসি-এর পরিষেবা প্রদানে বিবিসি নির্বাহী বোর্ডের কর্মক্ষমতা মূল্যায়ন করে এবং মহাপরিচালক নিয়োগ করে। বিবিসির নিয়ন্ত্রণ বর্তমানে অফকমের দায়িত্বে। বোর্ড নিম্নলিখিত সদস্যদের নিয়ে গঠিত। 
কার্যনির্বাহী কমিটি সম্প্রচারের নিয়মিত ক্রিয়াকলাপ নিয়ন্ত্রণ করে। বিবিসির জৈষ্ঠ পরিচালকদের সমন্বয়ে গঠিত এই কমিটি প্রতি মাসে একবার বৈঠকে বসে এবং বোর্ড দ্বারা নির্ধারিত একটি কাঠামোর মধ্যে অপারেশনাল ম্যানেজমেন্ট এবং পরিষেবা সরবরাহের বিষয়ে কাজ করে। 
কর্পোরেশনের নিম্নলিখিত কিছু অভ্যন্তরীণ বিভাগ রয়েছে যা বিবিসির আউটপুট এবং অপারেশনগুলিকে পরিচালনা করে:
বিবিসি সম্পূর্ণ নিজস্ব মালিকানাধীন বাণিজ্যিক বিভাগও পরিচালনা করে:
প্যালিন্‌ড্রোমীয় সংখ্যা

প্যালিন্‌ড্রমীয় সংখ্যা হচ্ছে বিশেষ এক ধরনের সংখ্যা, যার অঙ্ক গুলি উল্টো করে লিখলেও সংখ্যাটি একই থাকে। 1013101 এরকম একটি সংখ্যা। "প্যালিনড্রমিক" শব্দটি প্যালিনড্রম থেকে এসেছে, যা সেই সমস্ত শব্দকে নির্দেশ করে, যাদেরকে উল্টো করে পড়লেও শব্দটি একই থাকে।যেমন তারিখ ৯-১০-২০১৯, দু দিক থেকেই তাই।
বাংলা কিছু উদহারন যেমনঃ
নিধুরাম রাধুনি
সুবললাল বসু
রমাকান্ত কামার
প্যালিনড্রোম বাক্য হল -
‘থাক রবি কবির কথা,’
‘বিরহে রাধা নয়ন ধারা হে রবি’ ,
‘কীর্তন মঞ্চ পরে পঞ্চম নর্তকী’ ,
‘মার কথা থাক, রমা।’
প্রথম দুটো রবীন্দ্রনাথ ঠাকুরের আর পরের দুটো দাদাঠাকুর শরৎ পণ্ডিতের বানানো। ‘কীর্তন মঞ্চ পরে পঞ্চম নর্তকী'- এই শব্দ টি এখনও পর্যন্ত সবচেয়ে বড় palindrome বাংলা ভাষায়!!
এই ব্যাপার টা যদি অঙ্ক দিয়ে বলতে হয় তবে উদাহরণ দিতে হবে
১২১,১৪৪১,৫৬৭৬৫ এরকম হাজারো আছে।
এই ব্যাপার টা যদি ইংলিশ দিয়ে বলতে হয় তবে উদাহরণ দিতে হবে
redivider, deified, civic, radar, level, rotor, kayak, reviver, racecar, madam, refer
প্যালিনড্রমিক সংখ্যা নিয়ে দুইটি মজার সমস্যা আছে।
একটা ব্যাপার মনে হয় না বললেও চলে। যেকোন ভিত্তিতে প্যালিনড্রমিক সংখ্যার মোট সংখ্যা অসীম।
মুকুন্দরাম চক্রবর্তী

মুকুন্দরাম চক্রবর্তী ( ১৫০০–১৫৫১ খ্রিষ্টাব্দ) একজন মধ্যযুগীয় বাঙালি কবি।
আনুমানিক ১৫৭৫ সালে বর্ধমান রাজের ডিহিদার মামুদ শরিফের অত্যাচারের কারণে মুকুন্দরাম তাঁর পৈতৃক নিবাস ত্যাগ করতে বাধ্য হন এবং ব্রাহ্মণ শাসক বীর বাঁকুড়া রায়ের আশ্রয় ও পৃষ্ঠপোষকতা পান, যিনি মেদিনীপুরের ব্রাহ্মণভূম এলাকায় শাসন করতেন এবং দেবী চণ্ডীর ভক্ত ছিলেন। বাঁকুড়া রায় মুকুন্দরামকে তাঁর পুত্রের গৃহশিক্ষক নিযুক্ত করেন। পরবর্তীতে আড়রার জমিদার রঘুনাথ রায়ের সভাকবিরূপে চণ্ডীমঙ্গল কাব্য রচনা করেন, যার জন্য তিনি 'কবিকঙ্কণ' উপাধিতে ভূষিত হন। "কবিকঙ্কণ" অর্থ যে কবি হাতে অথবা পায়ে ঘুঙুর পরে গান করতেন, অর্থাৎ মঙ্গলকাব্যের পেশাদার গায়ক।
তাঁর সবচেয়ে বিখ্যাত রচনা "চণ্ডীমঙ্গল" মধ্যযুগীয় বাংলার সামাজিক-রাজনৈতিক পটভূমির একটি ভাষ্য। সেখানে তিনি একজন দরিদ্র শিকারী কল্লাকেতু ও একজন ধনী বণিক ধনপতি এবং তাঁদের স্ত্রীদের কাহিনির আশ্রয়ে নিজের জীবনের ভ্রমণ ও কষ্টগুলোকে বর্ণনা করেছেন, যাঁদের উভয়েই বিপদে আটকা পড়ে এবং পরবর্তীকালে দেবী অভয়া বা চণ্ডী উদ্ধার তাঁদের উদ্ধার করেন, তাঁরা উভয়ই লোকদেবদেবী। "চণ্ডীমঙ্গল" মধ্যযুগীয় বাংলায় বিদ্যমান জটিল সামাজিক কাঠামোর একটি সমৃদ্ধ ও বিশদ বিবরণ প্রদান করে।
তিনি তার কাব্যে উপন্যাসের বীজ বপন করেছেন। আধুনিক যুগের সাহিত্য সমালোচকগণ তার সম্পর্কে বলেছেন - ' মুকুন্দরাম চক্রবর্তী মধ্যযুগে জন্মগ্রহণ না করে আধুনিক যুগে জন্মগ্রহণ করলে কাব্য না লিখে উপন্যাস লিখতেন'। যদি এমন কোন গ্রন্থের নাম করতে হয় যাতে আধুনিক কালের, উপন্যাসের,রস কিছু পরিমাণে মেলে যেমন- নিপুণ পর্যবেক্ষণ, সহৃদয়তা, জীবনে আস্থা, ব্যাপক অভিজ্ঞতা সবই যথোচিত পরিমাণে বর্তমান।
কুইন (ব্যান্ড)

কুইন যুক্তরাজ্যের একটি জনপ্রিয় রক ব্যান্ড যা লন্ডনে ফ্রেডি মার্কারি (প্রধান ভোকাল, পিয়ানো), ব্রায়ান মে (গিটার, ভোকাল) এবং রজার টেলর (ড্রামস, ভোকাল) দ্বারা গঠিত হয়েছিল এবং পরবর্তীতে জন ডেকন (বেস) যোগদান করেন। তাদের প্রথম দিকের কাজগুলি প্রোগ্রেসিভ রক, হার্ড রক এবং হেভি মেটাল দ্বারা প্রভাবিত হয়েছিল, কিন্তু ব্যান্ডটি ধীরে ধীরে অ্যারেনা রক এবং পপ রক এর মতো গতানুগতিক ধারার এবং রেডিওতে প্রচলিত কাজের দিকে ঝুঁকেছে।
কুইন গঠনের আগে মে এবং টেলর স্মাইল ব্যান্ডে একসাথে ছিলেন। মারকুরি স্মাইলের ভক্ত ছিলেন এবং তাদের মঞ্চে পরিবেশনা এবং রেকর্ডিং কৌশল নিয়ে আরো বিস্তারিত পরীক্ষা করতে উৎসাহিত করেছিলেন। তিনি ১৯৭০ সালে যোগদান করেন এবং "কুইন" নামটি প্রস্তাব করেন। ১৯৭৩ সালে ব্যান্ডটি তাদের প্রথম অ্যালবাম প্রকাশ করার আগে ডিকনকে ১৯৭১ সালের ফেব্রুয়ারিতে নিয়োগ করা হয়েছিল।
কুইন প্রথম ১৯৭৪ সালে তাদের দ্বিতীয় অ্যালবাম কুইন II দিয়ে যুক্তরাজ্যে চার্ট করেন। সেই বছরের পরে শিয়ার হার্ট অ্যাটাক এবং ১৯৭৫ সালে এ নাইট এট অপেরা নিয়ে আসে তাদের আন্তর্জাতিক সাফল্য। পরবর্তীতে আসে "বোহেমিয়ান র‍্যাপসোডি", যা নয় সপ্তাহ ধরে যুক্তরাজ্যে এক নম্বরে ছিল এবং মিউজিক ভিডিও ফরম্যাটটিকে জনপ্রিয় করতে সাহায্য করেছিল।
ব্যান্ডের ১৯৭৭ সালের অ্যালবাম নিউজ অফ দ্য ওয়ার্ল্ডে "উই উইল রক ইউ" এবং "উই আর দ্য চ্যাম্পিয়নস" ছিল, যা ক্রীড়া ইভেন্টে সঙ্গীত হয়ে উঠেছে। ১৯৮০ এর দশকের গোড়ার দিকে, কুইন ছিল বিশ্বের বৃহত্তম স্টেডিয়াম রক ব্যান্ডগুলির মধ্যে একটি। দ্য গেম (১৯৮০) অ্যালবাম এর "অ্যানাদার ওয়ান বাইটস দ্য ডাস্ট" তাদের সর্বাধিক বিক্রিত একক গান হয়ে ওঠে, যখন তাদের ১৯৮১ সালের সংকলন অ্যালবাম যুক্তরাজ্যে সর্বাধিক বিক্রিত অ্যালবাম এবং মার্কিন যুক্তরাষ্ট্রে নয়বার প্ল্যাটিনাম প্রত্যয়িত হয়। ১৯৮৫ তে লাইভ এইড কনসার্টে তাদের পারফরম্যান্স বিভিন্ন প্রকাশনা দ্বারা রক সঙ্গীত ইতিহাসের সর্বশ্রেষ্ঠ হিসেবে স্থান পেয়েছে। আগস্ট ১৯৮৬ সালে, মারকুরি ইংল্যান্ডের নেবওয়ার্থে কুইনের সাথে তার শেষ পারফরম্যান্স পরিবেশন করেন।
১৯৮৭ সালে ফ্রেডির এইডস ধরা পড়ে, যদিও তিনি এটি গোপন করেছিলেন। ১৯৯১ সালে, তিনি ব্রঙ্কোপনিউমোনিয়ায় মারা যান, এইডসের একটি জটিলতা। ডিকন ১৯৯৭ সালে অবসর গ্রহণ করেন। ২০০৪ সাল থেকে, মে এবং টেলর কণ্ঠশিল্পী পল রজার্স এবং অ্যাডাম ল্যাম্বার্টের সাথে "কুইন +" হিসাবে ভ্রমণ করেছেন।
কুইন অর্ধ শতাব্দীরও বেশি সময় ধরে জনপ্রিয় সংস্কৃতিতে বিশ্বব্যাপী উপস্থিতি। তাদের রেকর্ড বিক্রয়ের অনুমান ২৫০ মিলিয়ন থেকে ৩০০ মিলিয়নের মধ্যে, যা তাদেরকে বিশ্বের সেরা বিক্রিত সঙ্গীত শিল্পীদের একজন করে তুলেছে। ১৯৯০ সালে, কুইন ব্রিটিশ সঙ্গীতে অসামান্য অবদানের জন্য ব্রিট পুরস্কার পান। তারা ২০০১ সালে রক অ্যান্ড রোল হল অফ ফেমে অন্তর্ভুক্ত হয়েছিল, এবং প্রতিটি সদস্যের সাথে হিট একক রচনা করায় চারটিই ২০০৩ সালে সংগ্রাহক হল অফ ফেমে অন্তর্ভুক্ত হয়েছিল।২০০৫ সালে তারা ব্রিটিশ একাডেমি অফ গীতিকার, সুরকার এবং লেখকদের থেকে অসামান্য গান সংগ্রহের জন্য আইভর নভেলো পুরস্কার পায় এবং ২০১৮ সালে তাদের গ্র্যামি লাইফটাইম অ্যাচিভমেন্ট অ্যাওয়ার্ড প্রদান করা হয়।
পর্যালোচনায় বোঝা যায় কুইন ব্যান্ড সঙ্গীত যুক্তরাজ্যের একটি জনপ্রিয় ব্যান্ড। সারা বিশ্বে তোলপাড় করা এই রক ব্যান্ডটি ৭০'দশকের শুরুতে যাত্রা শুরু করেছিল এবং সমগ্র ৮০' এর দশক জুড়ে তারা শ্রোতাদের মন মাতিয়ে রাখে। যা সারা বিশ্বে তারা তাদের অ্যালবাম এর প্রায় ১৯০ মিলিয়ন রেকর্ড বিক্রি করতে সক্ষম হয়েছিল।
কোয়েন্টিন টারান্টিনো

কোয়েন্টিন জেরোম ট্যারান্টিনো () (জন্ম: ২৭শে মার্চ, ১৯৬৩) মার্কিন চলচ্চিত্র পরিচালক, প্রযোজক, চিত্রনাট্যকার এবং অভিনেতা। তিনি যুক্তরাষ্ট্রের টেনেসি রাজ্যের নক্সভিল-এ জন্ম গ্রহণ করেন। অনেকের কাছে তিনি "কিউ" নামে পরিচিত। ১৯৯১ সালের জানুয়ারিতে রিজারভয়ার ডগ্‌স নামক চলচ্চিত্রের মাধ্যমে তার ব্যাপক পরিচিতি সৃষ্টি হলেও আসলে তার পরিচালনা এবং অভিনয় জীবনের শুরু ১৯৮৭ সালে "মাই বেস্ট ফ্রেন্ড্‌স বার্থডে" ছবির মাধ্যমে। তিন বছর পরে তার পাল্প ফিকশন এর মত স্বকীয়তায় ভাস্বর অন্যধারার ছবি নির্মাণ করেন। এই ছবিটি শ্রেষ্ঠ চলচ্চিত্র হিসেবে পুরস্কারের জন্য অস্কার মনোনয়ন পায়। একই সাথে তিনি "সেরা মৌলিক চিত্রনাট্য"-এর জন্য অস্কার পুরস্কার লাভ করেন। তিনি বহু পুরস্কার লাভ করেন। এদের মধ্যে উল্লেখযোগ্য হলো দুইটি অস্কার , দুইটি গোল্ডেন গ্লোব, দুইটি বাফটা এবং পাম ডিওর।